cyanic-selkie/wikianc huggingface dataset:
ചെറെപനോവ് സ്റ്റീം ലോക്കോമോട്ടീവ്
പശ്ചാത്തലം
യെഫിം ചെറെപനോവും മകൻ മിറോണും ദെമിഡോവ് കുടുംബത്തിന്റെ ഉടമസ്ഥതയിലുള്ള ഫാക്ടറിയുടെ ഭാഗിക അടിമകളായിരുന്നു (സെർഫ്). അവർ ഇവിടെവച്ച് അനേകം പുതിയ യന്ത്രങ്ങൾ നിർമ്മിച്ചിരുന്നു. ഖനികളിൽ വെള്ളം പമ്പ് ചെയ്യുന്നതിനായി ഇവർ വർഷങ്ങളായി ആവിയന്ത്രങ്ങൾ നിർമ്മിച്ചിരുന്നു ഇരുവരും ഒറ്റക്ക് ഒറ്റക്ക് ഇംഗ്ലണ്ടിലേക്ക് യാത്ര നടത്തി. മിറോൺ 1833 ൽ ഇംഗ്ലണ്ട് സന്ദർശിച്ചു. അദ്ദേഹം ഇംഗ്ലണ്ടിലായിരുന്നപ്പോൾ, അവിടെയുള്ള ആവി തീവണ്ടിയന്ത്രങ്ങൾ പരിശോധിച്ചിരുന്നു. എന്നിരുന്നാലും, സോവിയറ്റ് പണ്ഡിതന്മാർ വാദിക്കുന്നത് അവർ നിർമ്മിച്ച ആവി തീവണ്ടിയന്ത്രങ്ങൾ ചെറെപനോവിന്റെ സ്വന്തം കണ്ടുപിടുത്തമാണെന്നും ഇംഗ്ലീഷ് മോഡലിന്റെ പകർപ്പല്ലെന്നുമാണ്.
നിർമ്മാണവും വിവരണവും
ഒഴിവുസമയങ്ങളിൽ ഇവർ ആവിയന്ത്രം നിർമ്മിക്കാനുള്ള ശ്രമം നടത്തിയിരുന്നു. ആറുമാസത്തെ ജോലിക്ക് ശേഷം 1834 ൽ ആവിയന്ത്രത്തിന്റെ ആദ്യ മോഡൽ പൂർത്തിയായി. ആ വർഷം ഓഗസ്റ്റ് മാസത്തിൽ 854 മീറ്ററോളം നീളമുള്ള ട്രാക്കിൽ സഞ്ചരിക്കുന്ന ആവിയന്ത്രത്തിന്റെ പ്രദർശനം കാണാൻ ആളുകൾ തടിച്ചുകൂടി. മണിക്കൂറിൽ ഏകദേശം 15 കിലോമീറ്റർ വേഗതയിൽ 3.2 ടൺ ചരക്ക് നീക്കാൻ ഈ ആവിയന്ത്രത്തിന് കഴിഞ്ഞിരുന്നു. മുമ്പ് 50 മുതൽ 60 വരെ തൊഴിലാളികൾ 30 മിനിറ്റോളം ജോലിയെടുത്താണ് ഇത്രയും ഭാരം നീക്കിയിരുന്നത്. എന്നാൽ നാല് മിനിറ്റിനുള്ളിൽ ആവിയന്ത്രത്തിന് ഇത് ചെയ്യാൻ കഴിഞ്ഞു. ഈ യന്ത്രത്തിന് മുപ്പത് കുതിരശക്തിയുണ്ടായിരുന്നു. അവരുടെ രണ്ടാമത്തെ മോഡൽ 1835 മാർച്ചിൽ നിർമ്മിച്ച് സെന്റ് പീറ്റേഴ്‌സ്ബർഗിന് സമ്മാനമായി നൽകി. രണ്ടാമത്തെ മോഡൽ മണിക്കൂറിൽ 16.4 കിലോമീറ്റർ വേഗതയിൽ ആയിരത്തോളം പൂഡുകൾ വഹിച്ചു. ആദ്യത്തെ മോഡൽ ഫാക്ടറിയിൽനിന്ന് രണ്ടുകിലോമീറ്റർ അകലെയുള്ള ഖനിയിലേക്കുള്ള ട്രാക്കിൽ ഉപയോഗിച്ചു. റഷ്യയിലെ ആദ്യത്തെ സ്റ്റീം റെയിൽ‌വേയായിരുന്നു ഈ ട്രാക്ക്.
സ്വീകരണവും പരിണതഫലവും
ലഘുചിത്രം| വെൻ‌യോവിൽ സ്ഥിതിചെയ്യുന്ന സ്മാരകം ആവിയന്ത്രത്തിന്റെ നിർമ്മാണം യെഫിമിന് സ്വാതന്ത്ര്യം നൽകി. മൂന്ന് വർഷത്തിന് ശേഷം മിറോണും സെർഫ് ജോലിയിൽനിന്നും മോചിപ്പിക്കപ്പെട്ടു. അവരുടെ കണ്ടുപിടുത്തത്തിന് പേറ്റന്റ് നിഷേധിക്കപ്പെടുകയും അധികം താമസിയാതെ ഇരുവരും മരണമടയുകയും ചെയ്തു. 1842 ൽ യെഫിമും 1849 ൽ മിറോണും മരിച്ചു. റഷ്യയിലെ ആദ്യത്തെ സ്റ്റേറ്റ് സ്പോൺസർ ചെയ്ത റെയിൽ‌വേ യഥാർത്ഥത്തിൽ മറ്റ് രാജ്യങ്ങളിൽ നിന്ന് തീവണ്ടിയന്ത്രങ്ങൾ ഇറക്കുമതി ചെയ്ത് നിർമ്മിച്ചതാണ്. 1857 വരെ ഫാക്ടറിക്ക് പുറത്ത് റഷ്യൻ നിർമ്മിത ലോക്കോമോട്ടീവ് ഉപയോഗിച്ചിരുന്നില്ല.
ആധുനിക ചരിത്രത്തിൽ ഈ ആവിയന്ത്രങ്ങൾ പ്രാധാന്യത്തോടെ പരാമ‍ർശിക്കപ്പെടുന്നു. ദി നിസ്നി ടാഗിൽ മ്യൂസിയം ഓഫ് റീജിയണൽ ഹിസ്റ്ററി, പോളിടെക്നിക് മ്യൂസിയം എന്നീ മ്യൂസിയങ്ങളുടെ പ്രദർശനത്തിൽ ഇതിന്റെ ചരിത്രം വിവരിക്കുന്ന പ്രദർശനങ്ങളുണ്ട്. നിരവധി തപാൽ സ്റ്റാമ്പുകളിലും ഈ ആവിയന്ത്രം പ്രത്യക്ഷപ്പെട്ടു.
വയലെറ്റ പാര
വയലെറ്റ ഡെൽ കാർമൻ പാര സാന്റവൽ (4 ഒക്ടോബർ 1917 - 5 ഫെബ്രുവരി 1967) ഒരു ചിലിയൻ കമ്പോസർ, ഗായിക-ഗാനരചയിതാവ്, ഫോക്ലോറിസ്റ്റ്, എത്‌നോമ്യൂസിക്കോളജിസ്റ്റ്, വിഷ്വൽ ആർട്ടിസ്റ്റ് എന്നീ നിലകളിൽ പ്രശസ്തയായ വനിതയായിരുന്നു. ചിലിക്ക് പുറത്തും സ്വാധീന മേഖല വ്യാപിപ്പിച്ച, ചിലിയൻ നാടോടി സംഗീതത്തിന്റെ നവീകരണവും പുനർനിർമ്മാണവുമായ ന്യൂവ കാൻസിയോൺ ചിലേനയ്ക്ക് (ചിലിയൻ പുതിയ ഗാനം) അവർ തുടക്കമിട്ടു. "ദ ക്യൂൻ മദർ ഓഫ് ലാറ്റിനമേരിക്കൻ ഫോക്ക്" എന്ന നിലയിൽ പാര അംഗീകരിക്കപ്പെടുന്നു.
അവരുടെ ജന്മദിനം (ഒക്‌ടോബർ 4) "ചിലിയൻ സംഗീതജ്ഞരുടെ ദിനം" ആയി തിരഞ്ഞെടുക്കപ്പെട്ടു. 2011-ൽ, ആന്ദ്രേസ് വുഡ് വയലെറ്അറ വെന്റ് ടു ഹെവൻ (സ്പാനിഷ്: Violeta se fue a los cielos) എന്ന പേരിൽ അവരെക്കുറിച്ചുള്ള ഒരു ബയോപിക് സംവിധാനം ചെയ്തു.
ഖെർസൺ
ഖെർസൺ, ഖെർസൺ ഒബ്ലാസ്റ്റിന്റെ ഭരണസിരാ കേന്ദ്രമായി പ്രവർത്തിക്കുന്ന ഉക്രെയ്നിലെ ഒരു തുറമുഖ നഗരമാണ്. കരിങ്കടലിലും ഡൈനിപ്പർ നദിയോരത്തുമായി സ്ഥിതി ചെയ്യുന്ന ഖെർസൺ ഒരു പ്രധാന കപ്പൽ നിർമ്മാണ വ്യവസായ കേന്ദ്രവും, കൂടാതെ രാജ്യത്തെ പ്രാദേശിക സാമ്പത്തിക കേന്ദ്രവുമാണ്. 2021-ലെ കണക്കുകൾ പ്രകാരം ഈ നഗരത്തിൽ 283,649 ജനസംഖ്യയുണ്ടായിരുന്നു.
2022 മാർച്ച് മുതൽ, ഖെർസൺ യുദ്ധത്തിന് ശേഷം തങ്ങളുടെ ഉക്രെയ്ൻ അധിനിവേശ സമയത്ത് ഈ നഗരം റഷ്യൻ സൈന്യം കൈവശപ്പെടുത്തി. 2022 മെയ് 25 വരെ, ഉക്രേനിയൻ അധികാരികൾ കണക്കാക്കുന്നതുപ്രകാരം അതിലെ 45% നിവാസികളും നഗരം വിട്ട് പലായനം ചെയ്തവെന്നാണ്. 2022-ലെ ഉക്രേനിയൻ തെക്കൻ പ്രത്യാക്രമണത്തിന്റെ കേന്ദ്രമായിരുന്നു ഖെർസൺ നഗരം.
ചരിത്രം
1774-ൽ ഈ പ്രദേശം റഷ്യ പിടിച്ചടക്കിയതിനുശേഷം കരിങ്കടൽ കപ്പൽവ്യൂഹത്തിനു കീഴിലെ കേന്ദ്ര കോട്ടയായി ഡൈനിപ്പർ നദിയുടെ ഉയർന്ന തീരത്ത് 1778 ജൂൺ 18 ന് കാതറിൻ ദി ഗ്രേറ്റിന്റെ ഉത്തരവ് പ്രകാരരമാണ് നഗരം സ്ഥാപിക്കപ്പെട്ടത്.
അവലംബം
വർഗ്ഗം:ഉക്രൈനിലെ നഗരങ്ങൾ
സി.പി. രാമാനുജം
ഒരു ഇന്ത്യൻ ഗണിത ശാസ്ത്രജ്ഞനാണ് സി.പി രാമാനുജം എന്ന ചക്രവർത്തി പത്മനാഭൻ രാമാനുജം.സംഖ്യാസിദ്ധാന്തം,ബീജഗണിത ജ്യാമിതി എന്നീ മേഖലകളിൽ വലിയ സംഭാവന നൽകി.
അവലംബം
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:1887-ൽ ജനിച്ചവർ
ഹൈലേമരിയം ദെസലെൻ
എത്യോപ്യയുടെ പന്ത്രണ്ടാമത് പ്രധാനമന്ത്രിയാണ് ഹൈലേമരിയം ദെസലെൻ(ജനനം : 19 ജൂലൈ 1965). മെലസ് സെനാവിയുടെ മരണത്തെ തുടർന്ന് അഞ്ചുമാസം മുമ്പാണ് അദ്ദേഹം അധികാരത്തിലെത്തിയത്. ആഫ്രിക്കൻ യൂണിയന്റെ പുതിയ അദ്ധ്യക്ഷനായി 27 ജനുവരി 2013 ൽ നടന്ന ആഫ്രിക്കൻ യൂണിയൻ സമ്മിറ്റിൽ തെരഞ്ഞെടുക്കപ്പെട്ടിരുന്നു.
പുറം കണ്ണികൾ
വർഗ്ഗം:1965-ൽ ജനിച്ചവർ
വർഗ്ഗം:എത്യോപ്യയുടെ പ്രധാനമന്ത്രിമാർ വർഗ്ഗം:ആഫ്രിക്കൻ യൂണിയന്റെ അദ്ധ്യക്ഷന്മാർ
ദ മാജിക് ഫിംഗർ
ബ്രിട്ടീഷ് എഴുത്തുകാരനായ റോൽഡ് ദാൽ ഒരു എഴുതിയ ബാലസാഹിത്യ കൃതിയാണ് ദ മാജിക് ഫിംഗർ (The Magic Finger ), 1962ൽ ആണ് ഈ പുസ്തകം പ്രസിദ്ധീകരിച്ചത്. 1966ൽ അമേരിക്കയിൽ ഈ പുസ്തകം ചിത്രങ്ങളോടുകൂടി ഹാർപെർ & റൊ എന്ന പ്രസാധകർ  പ്രസിദ്ധീകരിച്ചു, അമേരിക്കൻ എഴുത്തുകാരനും ചിത്രകാരനുമായ William Pène du Bois ആണ് ചിത്രങ്ങൾ വരച്ചത്. 1968ൽ ചിത്രങ്ങളോടുകൂടിയ ഈ കഥ യുണൈറ്റഡ് കിങ്ഡത്തിലും പ്രസിദ്ധീകരിച്ചു, അലെൻ & അൺവിൻ ആയിരുന്നു പ്രസാധകർ. 1968നു ശേഷം പ്രസിദ്ധീകരിച്ച പതിപ്പുകളിൽ ചിത്രരചന നടത്തിയത് ,  ടോണി റോസ്, ക്വെൻട്വിൻ ബ്ലേക്ക് എന്നിവരാണ്.
കഥാസാരം
ആഖ്യാനരൂപത്തിലുള്ള ഈ കഥയിലെ ആഖ്യാതാവ് ഒരു 8-വയസ്സുകാരി ആണ്, ഇവൾ വേട്ടയാടൽ വളരെയധികം വെറുത്തിരുന്നു. വേട്ടയാടൽ നടത്തുന്ന അവളുടെ അയൽപക്കക്കാരായ ഗ്രെഗ് കുടുംബത്തോട് അവൾ പലതവണ അതിൽ നിന്നും പിൻമാറാൻ ഉപദേശിച്ചിരുന്നു, എന്നാൽ അവളെനോക്കി പുച്ചിച്ചുചിരിക്കുകയല്ലാതെ അവർ അതിൽനിന്നും പിൻമാറിയില്ല. ഈ പെൺകുട്ടിക്ക് മാജിക് വിരൽ എന്നറിയപ്പെടുന്ന ഒരു കഴിവ് സ്വായത്തമായി ഉണ്ടായിരുന്നു. അവൾ അമ്പരക്കുമ്പോഴും ചുവന്ന നിറം കാണുമ്പോഴുമാണ് അവളുടെ ആ മാന്ത്രികവിരൽ പ്രവർത്തിച്ചിരുന്നത്. ഈ മാന്ത്രികവിരൽ ഉപയോഗിച്ച് പെൺകുട്ടിക്ക് അവളെ അസ്വസ്തമാക്കുന്നവരെ രൂപംമാറ്റം വരുത്തുവാൻ സാധിക്കുന്നു. അങ്ങനെ വ്യത്യസ്തമായ ഒരു മാന്ത്രികലോകത്തിലൂടെയാണ് ഈ കഥ പോകുന്നത്.
ജോൺ സി. ബ്രെക്കിന്റിഡ്ജ്
അമേരിക്കക്കാരനായ രാഷ്ട്രീയക്കാരനും അഭിഭാഷകനും പട്ടാളക്കാരനുമായിരുന്നു '''ജോൺ സി. ബ്രെക്കിന്റിഡ്ജ് - John Cabell Breckinridge '''. അമേരിക്കൻ കോൺഗ്രസ്സിന്റെ ഇരു സഭകളിലും അംഗമായിരുന്ന ഇദ്ദേഹം അമേരിക്കൻ ഐക്യനാടുകളുടെ 14ാമത്തെയും ഏറ്റവും പ്രായം കുറഞ്ഞതുമായ വൈസ് പ്രസിഡന്റുമായിരുന്നു. 1857 മുതൽ 1861 വരെ അമേരിക്കൻ വൈസ് പ്രസിഡന്റായ ജോൺ, അമേരിക്കൻ ആഭ്യന്തര യുദ്ധകാലത്ത് യുഎസ് സെനറ്റ് അംഗമായിരുന്നു. എന്നാൽ, അമേരിക്കൻ കോൺഫെഡറേറ്റ് ആർമിയിൽ ചേർന്നതിനെ തുടർന്ന് സെനറ്റിൽ നിന്ന് പുറത്താക്കി.
ആദ്യകാല ജീവിതം
1821 ജനുവരി 16ന് അമേരിക്കയിലെ കെന്റക്കി സംസ്ഥാനത്തെ ലെക്‌സിങ്ടണിലെ തോൺ ഹില്ലിൽ ജനിച്ചു. ജോസഫ് കാബെൽ, മേരി ക്ലേ ബ്രെക്കിന്റിഡ്ജ് എന്നിവരുടെ ആറുമക്കളിൽ നാലാമനായി ജനിച്ചു. മാതാപിതാക്കളുടെ ഏക ആൺകുട്ടിയായിരുന്നു ഇദ്ദേഹം.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ
ജുഡീഷ്യൽ അവലോകനം
എക്സിക്യൂട്ടീവ് അല്ലെങ്കിൽ ലെജിസ്ലേറ്റീവ് പ്രവർത്തനങ്ങൾ ജുഡീഷ്യറിയുടെ അവലോകനത്തിന് വിധേയമായ ഒരു പ്രക്രിയയാണ് ജുഡീഷ്യൽ അവലോകനം. ജുഡീഷ്യൽ അവലോകനത്തിന് അധികാരമുള്ള ഒരു കോടതി ഉയർന്ന അധികാരവുമായി പൊരുത്തപ്പെടാത്ത നിയമങ്ങളും പ്രവൃത്തികളും സർക്കാർ നടപടികളും അസാധുവാക്കിയേക്കാം: നിയമവിരുദ്ധമായതിന് എക്സിക്യൂട്ടീവ് തീരുമാനം അസാധുവാക്കാം അല്ലെങ്കിൽ ഒരു ഭരണഘടനയുടെ നിബന്ധനകൾ ലംഘിച്ചതിന് ഒരു നിയമം അസാധുവാക്കാം. ജുഡീഷ്യൽ അവലോകനം അധികാരങ്ങൾ വേർതിരിക്കുന്നതിലെ പരിശോധനകളും സന്തുലിതാവസ്ഥയുമാണ്: ജുഡീഷ്യറിയുടെ അധികാരം.
ബൈഫോക്കൽ ലെൻസ്
ലഘുചിത്രം|ബൈഫോക്കൽ ലെൻസ് ലഘുചിത്രം| വ്യത്യസ്ഥ ലെൻസുകളുള്ള ബൈഫോക്കലുകൾ ദൂരക്കാഴ്ചയ്ക്കും അടുത്തു കാഴ്ചക്കും ഒരേപോലെ ഉപയോഗിക്കാൻ കഴിയുന്ന, ഒരു ലെൻസിൽ തന്നെ രണ്ട് വ്യത്യസ്ത ഒപ്റ്റിക്കൽ പവറുകളുള്ള കണ്ണടകളാണ് ബൈഫോക്കൽ ലെൻസ് അല്ലെങ്കിൽ ചുരുക്കി ബൈഫോക്കലുകൾ എന്ന് അറിയപ്പെടുന്നത്. ഹ്രസ്വദൃഷ്ടി, ദീർഘദൃഷ്ടി, കൂടാതെ / അല്ലെങ്കിൽ അസ്റ്റിഗ്മാറ്റിസം എന്നിവയ്‌ക്ക് ഒപ്പം വെള്ളെഴുത്തിന് കൂടി തിരുത്തൽ ആവശ്യമുള്ള ആളുകൾക്ക് ബൈഫോക്കലുകൾ സാധാരണയായി നിർദ്ദേശിക്കപ്പെടുന്നു.
ചരിത്രം
ബൈഫോക്കലുകൾ കണ്ടെത്തിയത് ബെഞ്ചമിൻ ഫ്രാങ്ക്ലിനാണ് എന്നാണ് കരുതപ്പെടുന്നത്. എന്നാൽ മറ്റുള്ളവർ അതിന് മുമ്പ് തന്നെ ഇത് കണ്ടെത്തിയെന്ന് സൂചിപ്പിക്കുന്ന ചില തെളിവുകൾ ചരിത്രകാരന്മാർ ഹാജരാക്കിയിട്ടുണ്ട്; എന്നിരുന്നാലും, ജോർജ്ജ് വാട്‌ലിയും ഗസറ്റ് ഓഫ് യുണൈറ്റഡ് സ്‌റ്റേറ്റ്സ് എഡിറ്റർ ജോൺ ഫെന്നോയും തബൈഫോക്കലുകൾമ്മിലുള്ള ഒരു കത്തിടപാടുകൾ സൂചിപ്പിക്കുന്നത് ഫ്രാങ്ക്ലിൻ വാസ്തവത്തിൽ ആദ്യം കരുതിയിരുന്നതിനേക്കാൾ 50 വർഷം മുമ്പ് തന്നെ ബൈഫോക്കലുകൾ  കണ്ടുപിടിച്ചിട്ടുണ്ടാവാമെന്നാണ്. ഇതൊക്കെയാണെങ്കിലും, കോളേജ് ഓഫ് ഒപ്‌റ്റോമെട്രിസ്റ്റ് നിഗമനം ഇതാണ്:
പല കണ്ടുപിടുത്തങ്ങളും ഒന്നിൽ കൂടുതൽ വ്യക്തികൾ സ്വതന്ത്രമായി വികസിപ്പിച്ചെടുത്തിട്ടുണ്ട്, ബൈഫോക്കലുകളുടെ കണ്ടുപിടുത്തം അത്തരമൊരു സാഹചര്യമായിരിക്കാം.
ട്രൈഫോക്കൽ ലെൻസുകളുടെ ഉപജ്ഞാതാവായ ജോൺ ഐസക് ഹോക്കിൻസ് 1824 ൽ ബൈഫോക്കൽസ് എന്ന പദം ഉപയോഗിക്കുകയും ബൈഫോക്കൽ കണ്ടെത്തിയതിൻ്റെ ക്രെഡിറ്റ് ബെഞ്ചമിൻ ഫ്രാങ്ക്ലിന് നൽകുകയും ചെയ്തു.
പ്രോഗ്രസീവ് ലെൻസുകളുടെ മുൻഗാമിയായ ആദ്യത്തെ സീംലെസ് അല്ലെങ്കിൽ "അദൃശ്യ" ബൈഫോക്കൽ 1955 ൽ യംഗർ ഒപ്റ്റിക്സിലെ ഇർ‌വിംഗ് റിപ്സ് സൃഷ്ടിച്ചു. ഹോവാർഡ് ഡി. ബീച്ചിന്റെ 1946 ലെ "ബ്ലെൻഡഡ് ലെൻസുകൾ", ഓ'കോണറിന്റെ "അൾടെക്സ്" ലെൻസ്, 1837 ലെ, ഐസക് ഷ്നൈറ്റ്മാന്റെ സിംഗിൾ-പീസ് ബൈഫോക്കൽ ലെൻസ് എന്നിവയാണ് സീംലെസ് ലെൻസുകളുടെ മുൻഗാമികൾ.
നിർമ്മാണം
ഒറിജിനൽ ബൈഫോക്കലുകൾ രൂപകൽപ്പന ചെയ്തിരിക്കുന്നത് ഫ്രെയിമിന്റെ താഴത്തെ പകുതിയിൽ കൂടുതൽ പവർ ഉള്ള കോൺവെക്സ് ലെൻസുകളും (അടുത്ത കാഴ്ചയ്ക്കായി) മുകളിൽ ദൂര കാഴ്ച്ചയ്ക്കുള്ള കുറഞ്ഞ പവർ കോൺവെക്സ് ലെൻസുകളും ഉപയോഗിച്ചാണ്. ഇരുപതാം നൂറ്റാണ്ടിന്റെ ആരംഭം വരെ രണ്ട് വ്യത്യസ്ത ലെൻസുകൾ പകുതിയായി മുറിച്ച് ഫ്രെയിമിൽ ഒന്നിച്ചു ചേർത്തു ഉപയോഗിക്കുകയായിരുന്നു. രണ്ട് പകുതി ലെൻസുകൾ ഒരൊറ്റ ഫ്രെയിമിലേക്ക് മൗണ്ട് ചെയ്യുന്നത് സങ്കീർണമായതിനാൽ അത്തരം കണ്ണടകൾ ദുർബലമായിരുന്നു. പത്തൊൻപതാം നൂറ്റാണ്ടിന്റെ അവസാനത്തിൽ ലെൻസുകളുടെ ഭാഗങ്ങൾ സംയോജിപ്പിക്കുന്നതിനുള്ള ഒരു രീതി ലൂയിസ് ഡി വെക്കർ വികസിപ്പിച്ചെടുത്തു, 1908 ൽ ജൂനിയർ ജോൺ എൽ. ബോർഷ് ഇതിന് പേറ്റന്റ് നേടി. ഒരു പ്രൈമറി ലെൻസിലേക്ക് ഒരു വായനയ്ക്കായുള്ള ലെൻസ് ഭാഗം (റീഡിങ്ങ്‌ സെഗ്മെൻ്റ്) വാർത്തെടുത്താണ് ഇന്ന് മിക്ക ബൈഫോക്കലുകളും സൃഷ്ടിച്ചിരിക്കുന്നത്. വിവിധ രൂപത്തിലും വലുപ്പത്തിലും ഉള്ള റീഡിങ്ങ് സെഗ്മെൻ്റ് ഉള്ള കണ്ണടകൾ ഇന്ന് ലഭ്യമാണ്.
പ്രശ്നങ്ങൾ
ബൈഫോക്കലുകൾ ധരിക്കുന്ന ചിലർക്ക് തലവേദനയ്ക്കും തലകറക്കത്തിനും കാരണമാകും. ബൈഫോക്കലുകളുടെ വായനക്കുള്ള ഭാഗം ചെറുതായതിനാൽ കണ്ണുമായി പൊരുത്തപ്പെട്ടുവരാൻ കുറച്ച് സമയമെടുക്കും. കമ്പ്യൂട്ടർ മോണിറ്ററുകൾ സാധാരണയായി ഉപയോക്താക്കൾക്ക് മുന്നിൽ വായിക്കുന്നതിനെക്കാൾ കുറച്ച് ഉയരത്തിൽ ഉള്ളത് കാരണം ഇത് പേശികളുടെ തളർച്ചയ്ക്ക് കാരണമാകുകയും കഴുത്ത് വേദന പോലെയുള്ള പ്രശ്നങ്ങൾ ഉണ്ടാക്കുകയും ചെയ്യും. ട്രൈഫോക്കൽ ലെൻസുകളുടെയൊ പ്രോഗ്രസ്സീവ് ലെൻസുകളുടെയോ ഉപയോഗത്തിലൂടെയോ കമ്പ്യൂട്ടർ ഉപയോക്താക്കൾക്കായി മാത്രമുള്ള മോണോഫോക്കൽ ലെൻസുകളുടെ ഉപയോഗത്തിലൂടെയോ ഈ പ്രശ്‌നം ലഘൂകരിക്കുന്നു.
ഭാവി
നിലവിലെ ബൈഫോക്കലുകളിലെ പരിമിതമായ കാഴ്ച മണ്ഡലം എന്ന പ്രശ്നം ഇല്ലാതാക്കാനുള്ള ശ്രമത്തിൽ ഗവേഷണം തുടരുന്നു. പുതിയ മെറ്റീരിയലുകളും സാങ്കേതികവിദ്യകളും ഒരു ലെൻസിന്റെ ഒപ്റ്റിക്കൽ പവർ ക്രമീകരിക്കാൻ കഴിയുന്ന ഒരു രീതി വികസിപ്പിച്ചിട്ടുണ്ട്. രണ്ട് ഗ്ലാസ് സബ്സ്റ്റേറ്റുകൾക്കിടയിൽ ഉൾപ്പെടുത്തിയ ലിക്വിഡ് ക്രിസ്റ്റൽ ലെയർ ഉപയോഗിച്ച് ഗവേഷകർ അത്തരമൊരു ലെൻസ് നിർമ്മിച്ചിട്ടുണ്ട്.
ജന്തുലോകത്തിലെ ബൈഫോക്കലുകൾ
ഡൈവിംഗ് ബീറ്റിൽ തെർമോനെക്ടസ് മാർമോററ്റസിന്റെ ജല ലാർവ ഘട്ടത്തിൽ അതിന്റെ പ്രധാന കാഴ്ചയിൽ, അടുത്തും ദൂരത്തും ഉള്ള കാഴ്ചകൾക്ക് രണ്ട് റെറ്റിനകളും രണ്ട് വ്യത്യസ്ത ഫോക്കൽ പ്ലെയിനുകളും (ബൈഫോക്കലുകളുടെ രീതിയിൽ) ഉണ്ട്. ഇത് എളുപ്പവും കാര്യക്ഷമവുമായ ഇര (കൂടുതലും കൊതുക് ലാർവകൾ) പിടിക്കലിന് അവയെ സഹായിക്കുന്നു. ജന്തു ലോകത്ത് ആദ്യമായി റെക്കോർഡുചെയ്‌ത ബൈഫോക്കൽ സാങ്കേതികവിദ്യയാണിത്.
പുറം കണ്ണികൾ
വർഗ്ഗം:അമേരിക്കൻ കണ്ടുപിടിത്തങ്ങൾ വർഗ്ഗം:തിരുത്തൽ ലെൻസുകൾ
താരക് നാഥ് ദാസ്
ലോകപ്രശസ്ത പണ്ഡിതനും ഇന്ത്യൻ സ്വാതന്ത്ര സമര സേനാനിയുമായ ബംഗാളി സ്വദേശിയായിരുന്നു താരക നാഥ് ദാസ് .വടക്കേ അമേരിക്കയിലെ വടക്കൻ തീരത്തേക്കുള്ള ആദ്യകാല കുടിയേറ്റക്കാരിൽ ഒരാളായിരുന്നു ഇദ്ദേഹം .കൊളംബിയ യൂണിവേഴ്സിറ്റിയിലെ പൊളിറ്റിക്കൽ സയൻസ് പ്രൊഫസറും മറ്റനേകം യൂണിവേഴ്സിറ്റികളിലെ വിസിറ്റിംഗ് ഫാക്കൽറ്റി ആയിരുന്നു അദ്ദേഹം. ബംഗാളിലെ 24 പർഗ നാസ് ജില്ലയിലെ മജുപാരയിലാണ് ഇദ്ദേഹം ജനിച്ചത്. കൽക്കട്ടയിലെ സെൻട്രൽ ടെലിഗ്രാഫ് ഓഫിസിലെ ക്ലർക്കായിരുന്ന കാളി മോഹനനായിരുന്നു ഇദ്ദേഹത്തിൻറെ അച്ഛൻ .സ്കൂൾ കാലഘട്ടത്തിൽ തന്നെ എഴുതുന്നതിൽ സമർത്ഥനായ ഇദ്ദേഹത്തെ സ്കൂളിലെ ഹെഡ്മാസ്റ്റർ ദേശസ്നേഹം ഉളവാക്കുന്ന ലേഖനങ്ങളെഴുതാൻ പ്രേരിപ്പിക്കുകയും ചെയ്തു. പതിനാറാം വയസ്സിൽ അദ്ദേഹത്തിൻറെ എഴുത്തിൽ ആകൃഷ്ടനായ അനുശീലൻ സമിതിയുടെ സ്ഥാപകനായ ബാരിസ്റ്റർ മിറ്റർ സതീഷ് ചന്ദ്ര ബസുവിനെ കൊണ്ട് അനുശീലൻ സമിതിയുടെ പ്രവർത്തനങ്ങളിൽ റിക്രൂട്ട് ചെയ്തു .1901 എൻട്രൻസ് പരീക്ഷ അദ്ദേഹം ഉന്നത മാർക്കോടെ വിജയിച്ചു.
ബംഗാളിലെ ആവേശം ഇളക്കിവിടാൻ ശിവാജി ഉത്സവത്തിനു പുറമേ ബംഗാളിലെ മഹാനായ രാജാ സീതാറാം റായ് അനുസ്മരണത്തിന് പേരിലുള്ള ഉത്സവം ആഘോഷിക്കാൻ തീരുമാനിച്ചു. 1906 ൽ ജതീന്ദ്രനാഥ മുഖർജി (ബാഗ ജതിൻ) ബംഗാളിലെ പഴയ തലസ്ഥാനമായിരുന്ന ജസോറിലെ മുഹമ്മദാപൂറിൽ സീതാറാം ഉത്സവം ആഘോഷിക്കാൻ ക്ഷണിച്ചു. താരക് ,ശ്രീഷ് ചന്ദ്ര സെൻ, സത്യേന്ദ്ര സെൻ, ആധാർ ചന്ദ്രലാസ്കർ എന്നിവർ ഒന്നിനുപിറകെ ഒന്നായി ഉപരിപഠനത്തിനായി വിദേശത്ത് പോയി .വിദേശ രാജ്യങ്ങളിൽ ഇന്ത്യയുടെ സ്വാതന്ത്ര്യത്തിനായി ഇവർ വാദിക്കുകയും ചെയ്തു.
വടക്കേ അമേരിക്കയിലെ ജീവിതം
സ്വാമി വിവേകാനന്ദനും ബിപിൻ ചന്ദ്രപാലിനും ശേഷം ദേശാഭിമാന ഉണർത്തുന്ന പ്രസംഗങ്ങൾ താരക ബ്രഹ്മചാരി എന്ന പേരിൽ ഇദ്ദേഹം നടത്തി. നീലാകാന്ത് ബ്രഹ്മചാരി, സുബ്രഹ്മണ്യ ശിവ ,ചിദംബരം പിള്ള എന്നിവർ ഇദ്ദേഹത്തെ ആകൃഷ്ടരായി ദേശാഭിമാന പ്രസംഗത്തിലേക്ക് വന്നു. 1905-ൽ ബ്രിട്ടീഷ് അധികാരികളുടെ പീഡനത്തെ രക്ഷിക്കാൻ അദ്ദേഹം ജപ്പാനിലെത്തി. എന്നിരുന്നാലും, ബ്രിട്ടീഷുകാരുമായുള്ള ഒരു ഉടമ്പടി പുതുക്കിയശേഷം മൈജി ഗവൺമെൻറ് വിമോചന പ്രസ്ഥാനങ്ങൾ തകർത്തു. 1907 ജൂലൈ 16 ന് അദ്ദേഹം സിയാറ്റിൽ എത്തി. ഒരു കർഷക തൊഴിലാളിയായി തന്റെ ഉപജീവനമാർഗ്ഗം കരസ്ഥമാക്കിയശേഷം ബെർക്ലിയിലെ കാലിഫോർണിയ സർവകലാശാലയിൽ അധ്യാപകനായി നിയമിക്കപ്പെട്ടു. അതേസമയത്തുതന്നെ, അമേരിക്കൻ സിവിൽ അഡ്മിനിസ്ട്രേഷന്റെ പരിഭാഷകനും പരിഭാഷകനുമായി നിയമനം നേടിയ അദ്ദേഹം, 1908 ജനുവരിയിൽ വാങ്കൗവർ ഇമിഗ്രേഷൻ വകുപ്പിൽ പ്രവേശിച്ചു.വില്യം സി. ഹോപ്കിൻസ്സൺ (1878-1914) കൽക്കട്ട പോലീസ് ഇൻഫർമേഷൻ എമിഗ്രേഷൻ ഇൻസ്പെക്ടറും ഹിന്ദി, പഞ്ചാബി, ഗുരുമുഖി എന്നീ ഭാഷകളുടെ പരിഭാഷകനായി പ്രവർത്തിച്ചു. ബാലഗംഗാധര തിലകൻ അനുയായിയായിരുന്ന പാണ്ഡുരംഗൻ കൻക്കോജേയുമായി ചേർന്ന് താരക് ഇന്ത്യൻ ഇൻഡിപെൻഡൻസ് ലീഗ് സ്ഥാപിച്ചു. ജതിൻ മുഖർജിയുടെ ഫണ്ടുകൾ ഉപയോഗിച്ച് ആധാർ ലാസ്കർ കൽക്കട്ടയിൽ നിന്ന്എത്തുകയും താരക് ഒരു പുതിയ ജേണൽ ആരംഭിക്കുകയും ചെയ്തു "ഫ്രീ ഹിന്ദുസ്ഥാൻ" എന്ന പേരിൽ ഇംഗ്ലീഷിലും "സ്വദേശ് സേവക് (servents of the motherland)" എന്ന പേരിൽ ഗുരുമുഖി ഭാഷയിലും ജേണൽ ആരംഭിച്ചു. കാനഡയിലെ ആദ്യത്തെ ദക്ഷിണേഷ്യൻ പ്രസിദ്ധീകരണവും വടക്കേ അമേരിക്കയിലെ ആദ്യകാല പ്രസിദ്ധീകരണങ്ങളിലൊന്നാണ് ഫ്രീ ഹിന്ദുസ്ഥാൻ.
താരകിന്റെ അനുയായികളിൽ ഭൂരിഭാഗവും നിരക്ഷരരായ പഞ്ചാബ് മേഖലയിൽ നിന്നുള്ള കുടിയേറ്റക്കാരായിരുന്നു.നിലവിലുള്ള നിയമങ്ങളുമായി തികച്ചും ആശയവിനിമയം നടത്തുന്ന താരക്, തന്റെ സഹകാരികളുടെ ആവശ്യങ്ങൾ നിറവേറ്റുകയും, ന്യൂ വെസ്റ്റ്മിൻസ്റ്ററിനടുത്തുള്ള മിൽസിലൈയിൽ ഏഷ്യൻ ഇന്ത്യൻ കുടിയേറ്റക്കാരുടെ മക്കൾക്കായി ബോർഡിങ് സ്കൂളായ സ്വദേശ് സേവക് ഹോം സ്ഥാപിക്കുകയും ചെയ്തു. ഇതുകൂടാതെ, ഈ സ്കൂളിലും ഇംഗ്ലീഷ്, ഗണിത വിഷയങ്ങളിലും വൈകുന്നേരമുള്ള ക്ലാസ്സുകൾ നടത്തുകയും, കുടിയേറ്റക്കാരെ അവരുടെ കുടുംബങ്ങളിലേക്കോ അവരുടെ തൊഴിലുടമകളിലേക്കോ കത്ത് എഴുതാൻ സഹായിക്കുകയും ചെയ്തു. ഇന്ത്യയെ സംബന്ധിച്ചും അവരുടെ ദത്തെടുക്കപ്പെട്ട മാതൃരാജ്യത്തിലെ അവരുടെ അവകാശങ്ങളെക്കുറിച്ചും കൂടുതൽ അവബോധം സൃഷ്ടിക്കുന്നതിനും ഇത് അവരെ സഹായിച്ചു. കാനഡയിലും വടക്കേ അമേരിക്കയുടെ പടിഞ്ഞാറൻ തീരങ്ങളിലും ഏകദേശം രണ്ടായിരത്തിലധികം ഇന്ത്യക്കാരും സിഖുകാരും ഉണ്ടായിരുന്നു. ഭൂരിഭാഗവും കൃഷിയിലും നിർമ്മാണത്തിലും പ്രവർത്തിച്ചു. ആദ്യ തിരിച്ചടിക്ക് ശേഷം 1910 കളുടെ തുടക്കത്തിൽ കാലിഫോർണിയയിൽ അരിയുടെ ഒരു ബമ്പർ വിള ലഭിക്കാൻ ഈ ഇന്ത്യൻ കർഷകർ വിജയിച്ചു. നല്ലൊരു വിഭാഗം കാലിഫോർണിയയിൽ പടിഞ്ഞാറൻ പസഫിക് റെയിൽവേ കെട്ടിടത്തിൽ ചൈന, ജപ്പാൻ, കൊറിയ, നോർവെ, ഇറ്റലി എന്നീ രാജ്യങ്ങളിൽ നിന്നുള്ളവരായിരുന്നു. താരകിനെ പോലുള്ള റാഡിക്കലുകൾ ഇൻഡ്യൻ സമുദായത്തെ, ഇന്ത്യൻ വിരുദ്ധ കലാപത്തിനും പ്രതിച്ഛായ രാഷ്ട്രീയത്തിനും എതിരായി പ്രതികരിച്ചു.
അനധികൃത ഏഷ്യൻ ഇന്ത്യൻ കുടിയേറ്റക്കാർ താരകിന്റെ സ്വാധീനമേഖലയിലൂടെ കാനഡയിലേക്ക് എത്തുന്നതായി സംശയിക്കപ്പെട്ട് 1908 ൽ താരകിനെ കാനഡയിൽ നിന്നും പുറത്താക്കപ്പെട്ടു. സിയാറ്റിൽ നിന്നും അദ്ദേഹം സാൻഫ്രാൻസിസ്കോയിൽ താമസമാക്കി. ഫ്രീ ഹിന്ദുസ്ഥാൻ കൂടുതൽ ബ്രിട്ടീഷ് വിരുദ്ധ പ്രസ്ഥാനമായി മാറി .ഇതിന്റെ മുദ്രാവാക്യം "എല്ലാ അടിച്ചമർത്തലിനുമെതിരെയുള്ള മാനവികതയുടെയും സംസ്കാരത്തിൻറെ ചുമതലയുടെയും സേവനം" എന്നായിരുന്നു.ഗ്യാലിക് അമേരിക്കൽ(Gaelic American) പത്രത്തിൻറെ സ്ഥാപകനും ഐറിഷ് വിപ്ലവകാരികളായ ജോർജ്ജ് ഫ്രീമാന്റെ ചേർന്ന് ബ്രിട്ടീഷ് വിരുദ്ധ പ്രസ്ഥാനങ്ങൾക്ക് കൂടെ നിൽക്കുകയും ചെയ്തു. ഇവരോടൊപ്പം സാമുവൽ ജോഷി ,ബർക്കത്തുള്ള എന്നീ ഇന്ത്യക്കാരോട് ഒപ്പം ഓഗസ്റ്റിൽ ഫ്രീ ഹിന്ദുസ്ഥാൻ ന്യൂയോർക്കിൽ നിന്നും ആരംഭിച്ചു. താരക് നോർത്ത് ഫീൽഡിലെ നോർവിച്ച് യൂണിവേഴ്സിറ്റിയിൽ ചേരുകയും ചെയ്തു .എന്നാൽ ഇദ്ദേഹത്തിന്റെ ബ്രിട്ടീഷ് വിരുദ്ധ പ്രവർത്തനങ്ങൾ എല്ലാ വംശീയതയിലും ഉള്ള വിദ്യാർത്ഥികളിൽ പ്രശസ്തി നേടി കൊടുക്കുകയും 1909 ൽ യൂണിവേഴ്സിറ്റിയിൽ നിന്ന് പുറത്താക്കപ്പെടുകയും ചെയ്തു.
ഗദ്ദർ പാർട്ടി രൂപീകരിക്കൽ
ഫ്രീ ഹിന്ദുസ്ഥാനിലെ 1909 സെപ്തംബർ ഒന്നിന് സ്വദേശ് സേവകർ പുനർനിർമ്മിച്ച "സിഖുകാർക്ക് നേരിട്ടുള്ള ഒരു അഭ്യർത്ഥന"എന്ന തലക്കെട്ടോടു കൂടിയുള്ള ലേഖനം ജനശ്രദ്ധ പിടിച്ചുപറ്റി."സ്വതന്ത്ര രാഷ്ട്രങ്ങളുടെ സൗജന്യസ്ഥാപനങ്ങളും ചില സിഖുകാരും വടക്കേ അമേരിക്കൻ ഭൂഖണ്ഡത്തിലെ തൊഴിലാളികൾ ആണെങ്കിലും, സ്വാതന്ത്ര്യമെന്ന ആശയത്തെ സ്വാംശീകരിക്കുകയും അടിമത്തത്തിന്റെ മെഡലുകളെ ചവിട്ടുകയും ചെയ്തു"എന്ന് അതിൽ എഴുതി. 1912 ൽ പഞ്ചാബിൽ പ്രസിദ്ധീകരിച്ച ഒരു കത്ത്, വർദ്ധിച്ചുവരുന്ന വിപ്ലവകാരിയുടെ പ്രദേശത്ത് ഇൻഡ്യക്കാരെ സംഘടിപ്പിക്കാനും സഹായിക്കാനും ഒരു നേതാവിനെയാണ് ആവശ്യപ്പെട്ടത്. തുടക്കത്തിൽ അവർ കുമാറിനെയും പിന്നീട് സർദാർ അജിത് സിംഗിനെയും ക്ഷണിച്ചു. എന്നാൽ ധാക്കക്ക് എത്തിയപ്പോൾ സ്റ്റാൻഫോർഡ് യൂണിവേഴ്സിറ്റിയിൽ തനിക്ക് അറിയാമായിരുന്ന ലാലാ ഹർദായലിനെ അദ്ദേഹംക്ഷണിച്ചു.ഹർദായൽ അദ്ദേഹവുമായി പ്രവർത്തിക്കാൻ സമ്മതിച്ചു, താരക് പസഫിക് സമുദ്രത്തിന്റെ ഹിന്ദി അസോസിയേഷൻ സ്ഥാപിച്ചു(Hindi Association of the Pacific Ocean). അത് ഗദ്ദർ പാർട്ടിയുടെ അടിത്തറയായി. "ഹർദയാൽ, റാസ് ബിഹാരി ബോസ്, ബാരകടൂലാ, സേത്ത് ഹുസൈൻ റഹീം, ടരക്നാഥ് ദാസ്, വിഷ്ണു ഗണേഷ് പിംഗ്ലെ തുടങ്ങിയ പല നേതാക്കളും മറ്റ് കക്ഷികളും ഇന്ത്യയിൽ വിവിധ ഭാഗങ്ങളിൽ നിന്നുള്ളവരായിരുന്നു. ഗദ്ദർ സ്വാതന്ത്ര്യാനന്തരം ആദ്യമായി സ്വാതന്ത്ര്യാനന്തര സംഘം ആയിരുന്നു. "1857ൽ നൂറുകണക്കിനാളുകൾ സ്വാതന്ത്ര്യത്തിനായി ജീവൻ വില കൊടുത്തു "എന്ന് കുഷ് വന്ത് സിംഗ് എഴുതി.
ബെർലിനിൽ നിന്ന് കാബൂൾ വരെ
1916 ഏപ്രിലിൽ കാബൂളിന്റെ ഷിറാസ് ഉൽ അക്ബർ ഒരു കോൺസ്റ്റാൻറിനോപ്പിൾ പേപ്പറിൽ നിന്ന് താരകിന്റെ പ്രസംഗം പുനർനിർമ്മിച്ചു." ഓട്ടോമാൻ സേനയെ പരിശീലിപ്പിക്കുന്നതിനായി ജർമൻ ഉദ്യോഗസ്ഥർ നടത്തിയ പരിശ്രമങ്ങളെ തുർക്കികൾ പുകഴ്ത്തി, തുർക്കികളുടെ ധീരതയെ പ്രശംസിച്ചു . ജർമനിയും ഓസ്ട്രിയയും സഖ്യകക്ഷികളല്ല, അവരുടെ ശത്രുക്കൾ മനുഷ്യവർഗ്ഗത്തിൽ നടപ്പാക്കുന്ന ക്രൂരമായ അതിക്രമങ്ങളുടെ ഭൂമിയെ ശുദ്ധീകരിക്കാനും ഇന്ത്യയുടെയും ഈജിപ്റ്റ് പേർഷ്യ മൊറോക്കൊ എന്നിവ പിടിച്ചടക്കിയ ബ്രിട്ടണും ഫ്രാൻസും റഷ്യയും അടിമത്തത്തിലേക്ക് നയിച്ചു അവിടെയുള്ള  ദൗർഭാഗ്യകരമായ നിവാസികളെ സംരക്ഷിക്കുന്നതിനും വേണ്ടിയാണ്‌ യുദ്ധ"മെന്നും അദ്ദേഹം ചൂണ്ടിക്കാട്ടി. താരക് 1916 ജൂലൈയിൽ കാലിഫോർണിയയിൽ തിരിച്ചെത്തി. അതിനു ശേഷം അദ്ദേഹം ജാപ്പനീസ് വിപുലീകരണവും ലോകവ്യാപകമായ രാഷ്ട്രീയത്തിന്റെ പ്രാധാന്യവും വിപുലീകരിച്ച ഒരു പഠന പദ്ധതിയിൽ ചേർന്നു. 1917 ൽ ജപ്പാൻ ഏഷ്യയെ ഭീഷണിപ്പെടുത്തി( Is Japan a menace to Asia ?)"യെന്ന പേരിൽ ഒരു പുസ്തകം പുറത്തിറക്കി. ഈ പുസ്തകത്തിന്റെ ആമുഖം മുൻ ചൈനീസ് പ്രധാനമന്ത്രി താംഗ് ഷൊയിയാണ്‌ എഴുതിയത്.
റാഷ് ബെഹരി ബോസ്, ഹെർംബാലാൽ ഗുപ്ത എന്നിവരുമായി സഹകരിച്ച് മാസ്കോയിൽ ഒരു ദൗത്യത്തിൽ നിന്ന് പിരിഞ്ഞു പോകാൻ തീരുമാനിച്ചു. അപ്പോഴേക്കും താരക് ഹിന്ദു ജർമ്മൻ ഗൂഢാലോചന ട്രയലിൽ പ്രത്യക്ഷപ്പെട്ടു. വെള്ളക്കാരനായ ജൂറി താരക് "ഏറ്റവും അപകടകരമായ കുറ്റവാളിയെന്ന്" ആരോപിക്കുകയും, അമേരിക്കൻ പൗരത്വം പിൻവലിക്കുകയും ബ്രിട്ടീഷ് പോലീസിന് കൈമാറുകയും ചെയ്തു. 1918 ഏപ്രിൽ 30-ന് ലീവെൻവർത്ത് ഫെഡറൽ ജയിലിൽ ഇരുപത്തിരണ്ട് മാസം വരെ തടവുശിക്ഷ അനുഭവിച്ചു.
അക്കാദമിക് കരിയർ
1924-ൽ പുറത്തിറങ്ങിയതിനു ശേഷം താരക് തന്റെ ദീർഘകാലപ്രണയിനിയായിരുന്ന മേരി കീറ്റിംഗ് മോറെസിനെ വിവാഹം കഴിച്ചു. നാഷണൽ അസ്സോസിയേഷൻ ഫോർ ദ അഡ്വാൻസ്മെന്റ് ഓഫ് കളേഡ് പീപ്പൾ, നാഷണൽ വുമൺ പാർട്ടിയുടെയും സ്ഥാപക അംഗമായിരുന്നു. അവരോടൊപ്പം, അദ്ദേഹം യൂറോപ്പിൽ വിപുലമായ ഒരു പര്യടനത്തിലായിരുന്നു. തന്റെ പ്രവർത്തനങ്ങൾക്കായി അദ്ദേഹം മ്യൂണിക്കിനെ ആസ്ഥാനമാക്കി. ജർമനിയിൽ ഉന്നതവിദ്യാഭ്യാസം നേടിയ നേടിയ ഇന്ത്യൻ വിദ്യാർത്ഥികൾക്ക് സ്കോളർഷിപ്പുകൾ നൽകി ഇന്ത്യ ഇൻസ്റ്റിറ്റ്യൂട്ട് സ്ഥാപിച്ചു. ശ്രീ അരബിന്ദോവുമായി അടുത്ത ബന്ധം പുലർത്തിയ അദ്ദേഹം ആത്മീയ ശിക്ഷണം പിന്തുടർന്നു. അമേരിക്കയിലേക്ക് മടങ്ങിവരുന്നപ്പോൾ, കൊളംബിയ യൂണിവേഴ്സിറ്റിയിലെ രാഷ്ട്രീയ ശാസ്ത്ര പ്രൊഫസറായി ജോർജ്ടൗൺ സർവകലാശാലയുടെ ഫെലോ ആയി താരക് സംയുക്തമായി നിയമിതനായി. ഭാര്യയോടൊപ്പം താരക് നാഥ് ദാസ് ഫൗണ്ടേഷൻ 1935ൽ തുറന്നു.വിദ്യാഭ്യാസ പ്രവർത്തനങ്ങൾ പ്രോത്സാഹിപ്പിക്കുക, ഏഷ്യ-അമേരിക്ക രാജ്യങ്ങൾ തമ്മിലുള്ള സാംസ്കാരിക ബന്ധത്തെ പ്രോത്സാഹിപ്പിക്കുക എന്നിവയായിരുന്നു ലക്ഷ്യങ്ങൾ.
തരാക് നാഥ് ദാസ് ഫൗണ്ടേഷൻ
നിലവിൽ, യു എസ്സിൽ പഠിക്കുന്ന ഇന്ത്യൻ ബിരുദ വിദ്യാർത്ഥികൾക്ക് ഈ ഫൌണ്ടേഷൻ അവാർഡുകൾ നൽകും. അവർ പൂർത്തിയാക്കിയതോ ഒരു വർഷത്തെ ബിരുദാനന്തര ബിരുദം പൂർത്തിയാക്കിയതോ ആയ ഒരു ബിരുദമായി ജോലി ചെയ്യുന്നു. സംസ്ഥാനത്തെ ഏതാണ്ട് ഒരു ഡസൻ സർവകലാശാലകളിൽ താരക് നാഥ് ദാസ് ഫണ്ട് ഉണ്ട്. മേരി കീറ്റിങ്ങ് ദാസ് ഫണ്ട് എന്നറിയപ്പെടുന്ന കൊളംബിയ യൂണിവേഴ്സിറ്റിയിൽ മാത്രം ഫണ്ട് അതിന് വളരെ ചെറിയ അളവിലുള്ള പണവും ഇൻഡ്യയിലെ പ്രഭാഷണങ്ങളും സമ്മേളനങ്ങളും ഫണ്ടിലേക്ക് ഉപയോഗിക്കുന്നു. ന്യൂയോർക്ക് യൂണിവേഴ്സിറ്റി യൂണിവേഴ്സിറ്റി, വിർജീനിയ സർവകലാശാല, ഹൊവാർഡ് യൂണിവേഴ്സിറ്റി, യേൽ യൂണിവേഴ്സിറ്റി, ചിക്കാഗോ യൂണിവേഴ്സിറ്റി, മിഷിഗൺ യൂണിവേഴ്സിറ്റി, വിസ്കൺസിൻ-മാഡിസൺ യൂണിവേഴ്സിറ്റി, അമേരിക്കൻ യൂണിവേഴ്സിറ്റി, മാനുവയിലെ ഹവായ് യൂണിവേഴ്സിറ്റി.
പിന്നീടുള്ള ജീവിതം
1947 ൽ വിഭജനത്തിൽ വൈകാരികമായി ബുദ്ധിമുട്ടുന്നവരിൽ ഒരാളായിരുന്നു തരാക്. തന്റെ അവസാനദിവസം വരെ തെക്കേ ഏഷ്യയുടെ ബാൽക്കണിയേഷൻ പ്രക്രിയയെ ശക്തമായി എതിർത്തു. നാല്പത്തിയഞ്ചു വർഷത്തിനു ശേഷം പ്രവാസത്തിൽ അദ്ദേഹം വാട്ടൂൽ ഫൗണ്ടേഷന്റെ വിസിറ്റിംഗ് പ്രൊഫസറായി 1952 ൽ തന്റെ മാതൃഭൂമി സന്ദർശിച്ചു. കൽക്കട്ടയിൽ വിവേകാനന്ദ സൊസൈറ്റി സ്ഥാപിച്ചു. 1952 സെപ്റ്റംബർ 9 ന് ബാഘ ജാതിന്റെ വീര രക്തസാക്ഷിത്വത്തിന്റെ 37-ാം വാർഷികം ആഘോഷിക്കാൻ അദ്ദേഹം പൊതുസമ്മേളനം നടത്തി. അദ്ദേഹത്തിന്റെ ഉപദേശകനായ ജാതീന്ദയുടെ മൂല്യങ്ങൾ പുനരുജ്ജീവിപ്പിക്കാൻ യുവാക്കളെ പ്രേരിപ്പിച്ചു.അമേരിക്കയിൽ തിരിച്ചെത്തിയ അദ്ദേഹം 1958 ഡിസംബർ 22 ന് 74 വയസ്സിൽ അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1884-ൽ ജനിച്ചവർ വർഗ്ഗം:ജൂൺ 15-ന് ജനിച്ചവർ വർഗ്ഗം:1958-ൽ മരിച്ചവർ വർഗ്ഗം:ഡിസംബർ 22-ന് മരിച്ചവർ
റോക്വ ദേശീയോദ്യാനം
റോക്വ ദേശീയോദ്യാനം (ഫിന്നിഷ്: Rokuan kansallispuisto) ഫിൻലാൻറിലെ വടക്കൻ ഒസ്ടോബോത്‍നിയ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പ്രാചീന പൈൻ വനങ്ങൾ സ്വാഭാവിക രീതിയിൽ വളർന്നു നിൽക്കുന്ന റോക്കുൻവാര മലയുടെ തെക്കുവശത്തായിട്ടാണ് ഈ ദേശീയോദ്യാനം സ്ഥിതിചെയ്യുന്നത്.
പുറത്തേയ്ക്കുള്ളകണ്ണികൾ
വർഗ്ഗം:ഫിന്നിഷ് ദേശീയോദ്യാനങ്ങൾ
കിടപ്പാടം
1955-ൽ പുറത്തിറങ്ങിയ മലയാള ചലച്ചിത്രമാണ് കിടപ്പാടം. ഈ ചലച്ചിത്രം നിർമിച്ചത് കുഞ്ചാക്കോയും സംവിധാനം നിർവഹിച്ചത് എം.ആർ.എസ്. മണി എന്ന തഞ്ചാവൂർകാരനുമായിരുന്നു. കുഞ്ചാക്കോയുടെ കഥയ്ക്ക് മുതുകുളം രാഘവൻ പിള്ള സംഭാഷണം എഴുതി. അഭയദേവ് എഴുതിയ ഏഴു പാട്ടുകൾക്ക് വി. ദക്ഷിണാമൂർത്തി ഈണം പകർന്നു. ഉദയാ സ്റ്റുഡിയോയിൽ നിർമിച്ച പ്രസ്തുത ചിത്രം എക്സൽ പ്രൊഡക്ഷൻസ് വിതരണം ചെയ്തു. 1955 ഫെബ്രുവരി 11-ന് ഈ ചിത്രം പ്രദർശനം തുടങ്ങി.
thumb|കിടപ്പാടം ചിത്രത്തിലെ ഒരു രംഗം
അഭിനേതാക്കൾ
തിക്കുറിശ്ശി സുകുമാരൻ നായർ പ്രേം നസീർ മുതുകുളം രാഘവൻ പിള്ള കാലായ്ക്കൽ കുമാരൻ ബോബൻ കുഞ്ചാക്കോ (ബാലതാരം) മിസ് കുമാരി അടൂർ പങ്കജം
പിന്നണിഗായകർ
എ.എം. രാജ കവിയൂർ രേവമ്മ എൽ.പി.ആർ. വർമ്മ സ്റ്റെല്ലാ വർഗീസ്
അവലംബം
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:ദേവ്-ദക്ഷിണാമൂർത്തി ഗാനങ്ങൾ വർഗ്ഗം:അഭയദേവിന്റെ ഗാനങ്ങൾ വർഗ്ഗം:കുഞ്ചാക്കോ തിരക്കഥ എഴുതിയ ചലച്ചിത്രങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
ബഷാർ അൽ അസദ്
ബഷാർ അൽ അസദ് അഥവാ ബഷാർ ഹഫീസ് അൽ അസദ് സിറിയൻ അറബ് റിപബ്ലിക്കിന്റെ പ്രസിഡന്റും ബാത്ത് പാർട്ടിയുടെ ജനറൽ സെക്രട്ടറിയുമാണ്.
1988 ഇൽ ദമാസ്കസ് സർവ്വകലാശാലയിൽ നിന്നും വൈദ്യശാസ്ത്രത്തിൽ ബിരുദം നേടിയ ഇദ്ദേഹം കരസേനയിൽ ഡോക്ടർ ആയി സേവനം അനുഷ്ഠിച്ചു. 4 വർഷങ്ങൾക്കു ശേഷം ലണ്ടനിലെ വെസ്റ്റേൺ ഐ ഹോസ്പിറ്റലിൽ നേത്രവിജ്ഞാനത്തിൽ ബിരുദാനന്തര ബിരുദത്തിനു ചേർന്നു. 1994 ഇൽ സഹോദരന്റെ മരണത്തെ തുടർന്ന് സിറിയയിലേക്ക് തിരിച്ചു വരുവാൻ നിർബന്ധിതനാവുകയും,മിലിട്ടറി അക്കാദമിയിൽ പ്രവേശിക്കുകയും ചെയ്തു.
2000 ജൂൺ 10-ന്, അദ്ദേഹത്തിൻറെ പിതാവും മുൻ പ്രസിഡന്റ്‌ ഹാഫിസ് അൽ അസദ് ന്റെ മരണത്തെ തുടർന്ന് പ്രസിഡന്റ്‌ ആയി. സിറിയയിലെ ജനസംഖ്യയിൽ പന്ത്രണ്ട് ശതമാനത്തോളം മാത്രം വരുന്ന ഷിയ അലവി സമുദായ അംഗമാണ്. അസ്മ അൽ ബാഷർ ആണ് ഭാര്യ. ഇവർക്ക് ഹഫെസ്, സെഇൻ,കരിം എന്നിങ്ങനെ മൂന്ന് കുട്ടികൾ ഉണ്ട്.
അവലംബം
വർഗ്ഗം:1965-ൽ ജനിച്ചവർ
ദ എയ്ജ് ഓഫ് കലി
1990-കളിൽ ഇന്ത്യൻ ഉപഭൂഖണ്ഡത്തിൽ നടത്തിയ യാത്രകളുടെ വിവരണങ്ങളും പ്രമുഖവ്യക്തികളുമായി നടത്തിയ അഭിമുഖങ്ങളുടെ ഭാഗങ്ങളും ഉൾക്കൊള്ളിച്ച് വില്യം ഡാൽറിമ്പിൾ 1998-ൽ പ്രസിദ്ധീകരിച്ച ഉപന്യാസസമാഹാരമാണ് ദ എയ്ജ് ഓഫ് കലി (The Age of Kali, മലയാളവ്യാഖ്യാനം: കലിയുഗം). മേഖലയിലെ സാമൂഹിക-രാഷ്ട്രീയ-സാംസ്കാരിക സ്ഥിതികളിലേക്ക് വിരൽചൂണ്ടുന്ന ഉപന്യാസങ്ങളാണ് ഇതിലടങ്ങിയിരിക്കുന്നത്. പാകിസ്താന്റെ വടക്കേ അറ്റത്തുകിടക്കുന്ന പെഷവാർ മുതൽ ഉപഭൂഖണ്ഡത്തിന്റെ തെക്കേയറ്റത്തുള്ള ശ്രീലങ്കയിലെ സ്ഥിതിഗതികൾ വരെ ഇതിൽ പരാമർശവിധേയമാകുന്നു. ഉപഭൂഖണ്ഡത്തിൽ നിന്നും ദൂരെ മാറി ഇന്ത്യൻ മഹാസമുദ്രത്തിൽ മഡഗാസ്കറിന് സമീപം കിടക്കുന്ന ഫ്രാൻസിന്റെ ഭാഗമായ റീയൂണിയൻ ദ്വീപിനെക്കുറിച്ചുള്ള ഒരു ലേഖനവും ഇതിലുണ്ട്.
ഈ സമാഹാരത്തിലെ ചില ലേഖനങ്ങൾ ഒഴിവാക്കി, അറ്റ് ദ കോർട്ട് ഓഫ് ദ ഫിഷ്-ഐഡ് ഗോഡസ് (At the Cour of the Fish-Eyed Goddess) എന്ന പേരിലും ഈ പുസ്തകം ഇന്ത്യയിൽ പ്രസിദ്ധീകരിക്കപ്പെട്ടിട്ടുണ്ട്.
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ വർഗ്ഗം:ഇന്ത്യയെക്കുറിച്ചുള്ള ചരിത്ര പുസ്തകങ്ങൾ
ചോരവാലൻ തുമ്പി
ആൺതുമ്പി
മഞ്ഞ നിറത്തിലുള്ള മുഖത്തിന്റെ മുകൾ ഭാഗത്തിന് തിളങ്ങുന്ന കറുപ്പു നിറമാണ്. തവിട്ടു നിറത്തിലുള്ള കണ്ണുകളുടെ മുകൾ ഭാഗം സംയോജിതമാണ്. കണ്ണുകളുടെ കീഴ്ഭാഗം നീല കലർന്ന ചാര നിറത്തിൽ കാണപ്പെടുന്നു. ഇരുണ്ട തവിട്ടു നിറത്തിൽ കാണപ്പെടുന്ന ഉരസ്സിന്റെ വശങ്ങൾക്ക് തിളങ്ങുന്ന മഞ്ഞ നിറമാണ്. ഉദരത്തിന്റെ 1 -2 ഖണ്ഠങ്ങളിൽ മഞ്ഞ നിറത്തിലുള്ള അല്പം വീതിയേറിയ മഞ്ഞ വര കാണാം. പ്രായം ചെല്ലുന്തോറും ഈ മഞ്ഞ വരകൾക്ക് മുകളിലായി നീല കലർന്ന വെളുത്ത നിറത്തിലുള്ള ആവരണം വ്യാപിച്ചു കാണാറുണ്ട്. 3 മുതൽ 8 വരെയുള്ള ഉദര ഖണ്ഠങ്ങൾക്ക്  തിളങ്ങുന്ന ചുവപ്പു നിറമാണ്. ഉദരത്തിന്റെ അഗ്രഭാഗം കറുത്ത നിറത്തിലാണ് കാണപ്പെടുന്നത്. കാലുകൾ ഇരുണ്ട, ചുവപ്പു കലർന്ന തവിട്ടു നിറത്തിലോ അല്ലെങ്കിൽ കറുപ്പ് നിറത്തിലോ കാണപ്പെടുന്നു. സുതാര്യമായ ചിറകുകളുടെ അഗ്രഭാഗത്തായി തവിട്ടു നിറം വ്യാപിച്ചു കാണാം. ചിറകുകളിലെ പൊട്ടിന് ചുവപ്പു കലർന്ന തവിട്ടു നിറമാണ്.
പെൺതുമ്പി
പെൺതുമ്പികൾ കാഴ്ച്ചയിൽ ആൺതുമ്പികളെപ്പോലെ ആണെങ്കിലും ഉദരത്തിന്റെ നിറത്തിന് വ്യത്യാസമുണ്ട്. പെൺതുമ്പികളുടെ ഉദരം തിളങ്ങുന്ന തവിട്ട് നിറത്തിലാണ് കാണപ്പെടുന്നത്. കൂടാതെ ഉദരത്തിന്റെ മുകൾ ഭാഗത്തായി നീളത്തിൽ പച്ചകലർന്ന മഞ്ഞ നിറത്തിലുള്ള ഒരു വര കാണാം. അപൂർവ്വമായി മാത്രമേ പെൺതുമ്പികളെ കാണാറുള്ളു.
ആവാസവ്യവസ്ഥ/വാസസ്ഥാനം
നാണം കുണുങ്ങികളായ ഈ തുമ്പികളെ കുളങ്ങൾ  വയലുകൾ എന്നിവിടങ്ങളിലെല്ലാം സാധാരണയായി കാണാറുണ്ട്. കാടുകളിലും നാട്ടിൻപുറങ്ങളിലും ഒരുപോലെ കാണപ്പെടുന്ന ഇവയ്ക്ക് മുളങ്കാടുകളോട് പ്രത്യേക പ്രതിപത്തിയുണ്ട്. മഴ കഴിഞ്ഞുള്ള മാസങ്ങളിൽ ഈ തുമ്പികളെ ധാരാളമായി കാണാം. കുളങ്ങൾ പോലെയുള്ള ചെറു ജലാശയങ്ങളിലും ചതുപ്പുകളിലുമൊക്കെയാണ് ചോരവാലൻ തുമ്പികൾ മുട്ടയിടാറുള്ളത്. അധീനപ്രദേശം കാത്തുസൂക്ഷിക്കുവാൻ ഇവ മറ്റു തുമ്പികളെ ആക്രമിക്കാറുണ്ട്. വിശ്രമിക്കുമ്പോൾ ചോരവാലൻ തുമ്പികൾ ചിറകുകൾ മുൻപോട്ട് താഴ്ത്തിയിരിക്കും.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
നാരായണ പണിക്കർ കൊച്ചുപിള്ള
ഒരു ഇന്ത്യൻ ക്ലിനിക്കൽ എൻ‌ഡോക്രൈനോളജിസ്റ്റ്, നാഷണൽ അക്കാദമി ഓഫ് മെഡിക്കൽ സയൻസസിലെ പ്രൊഫസർ എമെറിറ്റസ്, ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ എൻ‌ഡോക്രൈനോളജി, മെറ്റബോളിസം വിഭാഗം മുൻ മേധാവി ഒക്കെയാണ് എൻ‌ പി കൊച്ചു പിള്ള എന്നറിയപ്പെടുന്ന നാരായണ പണിക്കർ കൊച്ചുപിള്ള. പ്രാദേശികമായി പ്രചാരത്തിലുള്ള എൻഡോക്രൈൻ, മെറ്റബോളിക് ഡിസോർഡേഴ്സ് എന്നിവ മനസ്സിലാക്കുന്നതിന് സംഭാവന നൽകിയതിൽ അറിയപ്പെടുന്നു. 2002 ലെ ഡോ. ബിസി റോയ് അവാർഡ് ജേതാവായ അദ്ദേഹത്തിന് 2003 ൽ ഇന്ത്യാ ഗവൺമെന്റ് പദ്മശ്രീ ബഹുമതി നൽകി.
ജീവചരിത്രം
1939 ഫെബ്രുവരി 10 ന് കേരളത്തിലാണ് നാരായണ പണിക്കർ കൊച്ചുപിള്ള ജനിച്ചത്. കേരള സർവകലാശാലയിൽ നിന്ന് സയൻസ് (ബിഎസ്‌സി) ബിരുദം നേടിയ അദ്ദേഹം ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) നിന്ന് ബിരുദവും (എംബിബിഎസ്) ബിരുദാനന്തര ബിരുദവും നേടി. ഡോ. റോസലിൻ എസ്. യാലോവിന്റെ കീഴിൽ ന്യൂയോർക്കിലെ മൗണ്ട് സിനായിലെ ഇക്കാൻ സ്കൂൾ ഓഫ് മെഡിസിനിൽ ഇമ്മ്യൂണോഅസെ സാങ്കേതികവിദ്യയെക്കുറിച്ചുള്ള അദ്ദേഹത്തിന്റെ നൂതന റെസിഡൻസി പൂർത്തിയായി. എയിംസിൽ ഫാക്കൽറ്റി അംഗമായും കൺസൾട്ടന്റ് എൻ‌ഡോക്രൈനോളജിസ്റ്റായും ഔദ്യോഗിക ജീവിതം ആരംഭിച്ചു. അവിടെ അദ്ദേഹം എൻ‌ഡോക്രൈനോളജി, മെറ്റബോളിസം വിഭാഗത്തിന്റെ തലവനായി. നാഷണൽ അക്കാദമി ഓഫ് മെഡിക്കൽ സയൻസസിന്റെ (NAMS) എമെറിറ്റസ് പ്രൊഫസറായ കൊച്ചുപിള്ള എൻഡോക്രൈൻ സൊസൈറ്റി ഓഫ് ഇന്ത്യയുടെ മുൻ പ്രസിഡന്റും ബെംഗളൂരുവിലെ എം.എസ്.രാമയ്യ മെഡിക്കൽ കോളേജിലെ ഡിറക്ടരും ആണ്.
കൊച്ചുപിള്ളയ്ക്ക് 35 വർഷത്തിലേറെ ഗവേഷണ-അധ്യാപന പരിചയമുണ്ടെന്ന് റിപ്പോർട്ടുണ്ട്. അദ്ദേഹത്തെ ഒരു ത്രിതീയ പരിചരണ വിദഗ്ദ്ധനായി പലരും കണക്കാക്കുന്നു. ആന്തരിക വൈദ്യശാസ്ത്രത്തെയും ക്ലിനിക്കൽ എൻ‌ഡോക്രൈനോളജിയെയും കുറിച്ചുള്ള അദ്ദേഹത്തിന്റെ ഗവേഷണങ്ങൾ മെഡിക്കൽ സാഹോദര്യത്തെ സഹായിച്ചതായി അറിയപ്പെടുന്നു, പ്രാദേശികമായി പ്രചാരത്തിലുള്ള എൻ‌ഡോക്രൈൻ, മെറ്റബോളിക് ഡിസോർഡേഴ്സ് എന്നിവയെക്കുറിച്ച് നന്നായി മനസ്സിലാക്കാൻ. പിയർ റിവ്യൂഡ് ജേണലുകളിൽ പ്രസിദ്ധീകരിച്ച 145-ലധികം മെഡിക്കൽ റിസർച്ച് പേപ്പറുകൾ വഴി അദ്ദേഹത്തിന്റെ ഗവേഷണങ്ങൾ രേഖപ്പെടുത്തിയിട്ടുണ്ട്, കൂടാതെ നിരവധി മാസ്റ്റേഴ്സിനെയും ഡോക്ടറൽ വിദ്യാർത്ഥികളെയും അവരുടെ പഠനങ്ങളിൽ അദ്ദേഹം ഉപദേശിച്ചു. നിരവധി മെഡിക്കൽ കോൺഫറൻസുകളും അദ്ദേഹം നടത്തി. മുഖ്യ പ്രഭാഷണങ്ങളും നടത്തി.
ഒരു സോളമൻ എ ബെർസൺ ഇന്റർനാഷണൽ ഫെല്ലോയായ കൊച്ചുപിള്ള,  ഇന്ത്യൻ നാഷണൽ സയൻസ് അക്കാദമി (FNA ൽ) തെരഞ്ഞെടുക്കപ്പെട്ട ഒരു ഫെലോ ആണ്. സയൻസ് ഇന്ത്യൻ അക്കാദമി (FASc) ഉം മെഡിക്കൽ സയൻസ് നാഷണൽ അക്കാദമി (FAMS). 1999 ൽ റാൻബാക്സി ഇന്റർനാഷണൽ അവാർഡും മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡും 2003 ൽ പദ്മശ്രീ സിവിലിയൻ അവാർഡ് നൽകി ഇന്ത്യൻ സർക്കാർ അദ്ദേഹത്തെ വീണ്ടും ആദരിച്ചു. 2004 ൽ ആന്ധ്രപ്രദേശ് ഡയബറ്റിസ് അസോസിയേഷൻ മെഡൽ, 2005 ൽ എൻ‌ഡോക്രൈൻ സൊസൈറ്റി ഓഫ് ഇന്ത്യ ലൈഫ് ടൈം അച്ചീവ്മെൻറ് അവാർഡ്, 2005 ൽ സഞ്ജയ് ഗാന്ധി പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ ധന്വന്തരി സമ്മാനം എന്നിവ നേടിയിട്ടുണ്ട്. എൻ‌ഡോക്രൈൻ സൊസൈറ്റി ഓഫ് ഇന്ത്യ വാർഷിക പ്രഭാഷണം, ന്യൂട്രീഷൻ സൊസൈറ്റി ഓഫ് ഇന്ത്യ ശ്രീകാന്തിയ മെമ്മോറിയൽ ഓറേഷൻ, ഐ‌എസ്‌സി‌എ പ്ലാറ്റിനം ജൂബിലി പ്രഭാഷണം, ഐ‌എസ്‌സി‌എ ഗുഹ മെമ്മോറിയൽ ഓറേഷൻ, ഉത്തർപ്രദേശ് ഡയബറ്റിസ് അസോസിയേഷൻ സിർകാർ ഓറേഷൻ തുടങ്ങി നിരവധി അവാർഡ് പ്രഭാഷണങ്ങളും അദ്ദേഹം നടത്തി.
കനയിലാൽ ദത്ത
കനയിലാൽ ദത്ത (ബംഗാളി: কানাইলাল দত্ত) (30 ഓഗസ്റ്റ് 1888 - നവംബർ 10, 1908) യുഗാന്തർ ഗ്രൂപ്പിന്റെ ഭാഗമായ ഇൻഡ്യൻ സ്വാതന്ത്ര്യസമരത്തിൽ വിപ്ലവകാരിയായിരുന്നു. പശ്ചിമ ബംഗാളിലെ ചന്ദൻനഗറിൽ ജനിച്ചു. സത്യേന്ദ്രനാഥ് ബോസുമായി ചേർന്ന് 1908 ഓഗസ്റ്റ് 31-ന് ആലിപ്പൂർ സെൻട്രൽ ജയിലിലെ ജയിൽ ഹോസ്പിറ്റലിൽ ഒരു ബ്രിട്ടീഷ് അനുഭാവിയായിരുന്ന നരേന്ദ്രനാഥ് ഗോസ്വാമിയെ കൊലപ്പെടുത്തിയതിന് ബ്രിട്ടീഷുകാർ കുറ്റപത്രം ചാർത്തുകയും 1908 നവംബർ 21 ന് സത്യേന്ദ്രനാഥ് ബോസ് മരണം വരെ തൂക്കിലേറ്റപ്പെട്ടു.
ആദ്യകാലം
പശ്ചിമബംഗാളിലെ ചന്ദൻനഗർ എന്ന സ്ഥലത്താണ് കനയിലാൽ ദത്ത ജനിച്ചത്. അച്ഛൻ ചുനിലാൽ ദത്ത ബോംബെയിലെ ഒരു അക്കൗണ്ടന്റ് ആയിരുന്നു. ബോംബെയിലെ ഗിർഗോൺ ആര്യൻ എഡ്യുക്കേഷൻ സൊസൈറ്റി സ്കൂളിലായിരുന്നു സ്കൂൾ വിദ്യാഭ്യാസം ആരംഭിച്ചത്. പിന്നീട് അദ്ദേഹം ചന്ദൻനഗറിലെത്തി. അവിടെ ഡ്യൂപ്ലെക്സ് കോളജിൽ ചേർന്നു. 1908 -ൽ കൊൽക്കത്ത യൂണിവേഴ്സിറ്റിയുടെ കീഴിലുള്ള ഹൂഗ്ലി മൊഹ്സിൻ കോളേജിൽ നിന്ന് ബി.എ. പരീക്ഷ പാസായി.
വിപ്ലവ പ്രവർത്തനങ്ങൾ
ആദ്യകാല കോളേജ് ദിവസങ്ങളിൽ പ്രൊഫ. ചാരുചന്ദ്ര റോയിയുമായി കനേലിയാൽ കൂടിക്കാഴ്ച നടത്തി. ബംഗാളിലെ വിഭജനത്തെത്തുടർന്ന് നടത്തിയ പ്രക്ഷോഭങ്ങളിൽ വിപ്ലവ പ്രസ്ഥാനത്തിൽ ചേരാൻ അദ്ദേഹം പ്രേരിപ്പിച്ചു. ബംഗാൾ വിഭജനത്തിനെതിരായ 1905 -ലെ പ്രക്ഷോഭം, ചന്ദൻനഗർ ഗ്രൂപ്പിലെ ഉപരിതലത്തിൽ കനിമൽ ദത്തയാണ് മുന്നിലെത്തിയത്. ഗൊൺഡോൽപാറ വിപ്ലവ ഗ്രൂപ്പുമായി അടുത്ത ബന്ധം സ്ഥാപിക്കുകയും ചെയ്തു. 1908-ൽ കൊൽക്കത്തയിൽ ചേർന്ന അദ്ദേഹം കൊൽക്കത്തയിലെ വിപ്ലവ ഗ്രൂപ്പായ ജുഗന്തറിലായിരുന്നു.
ഗ്രന്ഥസൂചിക
വർഗ്ഗം:1888-ൽ ജനിച്ചവർ വർഗ്ഗം:1908-ൽ മരിച്ചവർ വർഗ്ഗം:അനുശീലൻ സമിതി വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
ഫ്രാൻസിസ്‌ക ടിബുർട്ടിയുസ്
ലഘുചിത്രം|ഫ്രാൻസിസ്‌ക ടിബുർട്ടിയുസ് ലഘുചിത്രം|എമിലി ലെഹ്മസും ഫ്രാൻസിസ്‌ക ടിബുർട്ടിയുസും ജർമ്മനിയിലെ ഒരു ഫലകത്തിൽ നിന്ന്
ഫ്രാൻസിസ്ക ടിബുർട്ടിയസ് (ജീവിതകാലം: 24 ജനുവരി 1843 - 5 മേയ് 1927) ഒരു ജർമ്മൻ ഭിഷഗ്വരയും വനിതകളുടെ വിദ്യാഭ്യാസത്തിനുവേണ്ടി വാദിക്കുന്നയാളുമായിരുന്നു. ഇംഗ്ലീഷ്:Franziska Tiburtius
ജീവിതരേഖ
സാമ്രാജ്യത്വ ജർമ്മനിയിൽ ഒരു വൈദ്യനായി യോഗ്യത നേടിയ ആദ്യ രണ്ട് സ്ത്രീകളിൽ ഒരാളായിരുന്നു ടിബർട്ടിയസ്. പൊമറേനിയയിലെ റൂഗൻ ദ്വീപിൽ ജനിച്ച ടിബർട്ടിയുസ് മാതാപിതാക്കളുടെ ഒമ്പത് മക്കളിൽ ഇളയവളും ഒരു കുടിയാൻ കർഷകരുടെ മകളുമായിരുന്നു. ഒരു അധ്യാപികയാകാൻ ഉദ്ദേശിച്ചിരുന്നെങ്കിലും, സഹോദരൻ കാൾ ടിബർട്ടിയസും (ഒരു സൈനിക ഭിഷഗ്വരൻ) സഹോദരഭാര്യയും, ഹെൻറിറ്റ് ഹിർഷ്‌ഫെൽഡ്-ടിബർട്ടിയസും (ജർമ്മനിയിലെ ആദ്യത്തെ വനിതാ ദന്തഡോക്ടർ) ടിബർട്ടിയസിനെ വൈദ്യശാസ്ത്രം സംബന്ധമായ ഒരു കരിയർ പിന്തുടരുന്നതിന് അവരെ പ്രോത്സാഹിപ്പിച്ചു. ജർമ്മൻ മെഡിക്കൽ പ്രോഗ്രാമുകളിലേക്കുള്ള പ്രവേശനം നിരസിക്കപ്പെട്ടതിനേത്തുടർന്ന് ടിബുർട്ടിയസ് സൂറിച്ചിൽ വൈദ്യശാസ്ത്രം പഠിക്കുകയും 1876-ൽ അവളുടെ പരീക്ഷകളിൽ മികച്ച വിജയം നേടുകയം ചെയ്തു.
ആ വർഷം ഡ്രെസ്‌ഡനിലെ ഗൈനക്കോളജിസ്റ്റും പ്രസവചികിത്സകനുമായ ഫ്രാൻസ് വോൺ വിങ്കലിനൊപ്പം ഇന്റേണൽ മെഡിസിൻ ഡോക്ടറായി ഇന്റേൺഷിപ്പും അവർ പൂർത്തിയാക്കി. 1877-ൽ, ടിബർട്ടിയസ് തന്റെ സഹവിദ്യാർത്ഥിനിയായിരുന്ന എമിലി ലെഹ്മസുമായി (1841-1932) ബെർലിൻ-മിറ്റെയിൽ ഷോൺഹൗസർ സ്ട്രാസെ 23/24 എന്ന സ്ഥലത്ത് ഒരു വനിതാ ചികിത്സാലയം സ്ഥാപിച്ചു. നിരവധി കോടതി നിരോധനങ്ങളും അപവാദങ്ങളും ഉൾപ്പെടെയുള്ള എതിർപ്പുകൾക്കിടയിലും, അവരുടെ ക്ലിനിക്ക് ധാരാളം ഇടപാടുകാരെ ആകർഷിച്ചു. 1908-ൽ, ടിബുർട്ടിയസ് തന്റെ സഹപ്രവർത്തകയായ ആഗ്നസ് ഹാക്കറുമായി ചേർന്ന് വനിതാ ഡോക്ടർമാർക്കുവേണ്ടിയുള്ള ഒരു ശസ്ത്രക്രിയാ ക്ലിനിക് തുറക്കുകയും അത് ആരോഗ്യ ഇൻഷുറൻസ് ഇല്ലാത്ത സ്ത്രീകളെ ബോധപൂർവം സ്വീകരിക്കുകയും ചെയ്തതൊടൊപ്പം ആവശ്യക്കാർക്ക് സൗജന്യമായി മരുന്നും നൽകി.
പോൾ എർദൊഷ്
ഒരു ഹംഗേറിയൻ ഗണീത ശാസ്ത്രജ്ഞനാണ് പോൾ എർദൊഷ്.20-ആം നൂറ്റാണ്ടിൽ ഗണിതശാസ്ത്രത്തിന് ഏറ്റവുമധികം സംഭാവനകൾ നൽകിയ ഗണിതജ്ഞനായി കണക്കാക്കപ്പെടുന്നു.എർദൊഷിന്റെ ഒരു പ്രത്യേകത ഗണിതശാസ്ത്രത്തെ ഒരു സാമൂഹിക ദൗത്യമാക്കി എന്നതാണ്.തന്റെ ജീവിത കാലത്തിനിടെ അദ്ദേഹം 511-ഓളം ഗണിതശാസ്ത്രജ്ഞരുമായി സഹകരിച്ച് 1525-ഓളം പേപ്പറുകൾ പ്രസിദ്ധീകരിച്ചു. ഈ വ്യത്യസ്ത ശൈലിയും കിറുക്കൻ ജീവിതവും അദ്ദേഹത്തെ 20-ആം നൂറ്റാണ്ടിലെ ഏറ്റവും പ്രശസ്തനായ ഗണിത ശാസ്ത്രജ്ഞനാക്കി മാറ്റി.
ടൈം മാസിക ഒരിക്കൽ അദ്ദേഹത്തെ വിശേഷിപ്പിച്ചത് കിറുക്കന്മാരുടെ കിറുക്കൻ(The Oddball's Oddball) എന്നാണ് .ഗണസിദ്ധാന്തം,സംഖ്യാസിദ്ധാന്തം,വിശകലന ഗണിതം,ഗ്രാഫ് തിയറി,കോംബിനേറ്റൊറിക്സ്,അപ്രോക്സിമേഷൻ തിയറി എന്നീ മേഖലലളിലെല്ലാം അദ്ദേഹം പുതിയ വഴികൾ വെട്ടിത്തുറന്നു.
സംഭാവനകൾ
ഏറ്റവുമധികം ഗണിതശാസ്ത്ര പ്രബന്ധങ്ങൾ അവതരിപ്പിച്ച ഗണിത ശാസ്ത്രജ്ഞനാണ് പോൾ എർദൊഷ്.ലെയൻഹാർട് ഓയ്ലർ മാത്രമാണ് ഇക്കാര്യത്തിൽ അദ്ദേഹവുമായി താരതമ്യത്തിന് പ്രസക്തിയുള്ള മറ്റൊരു ഗണിത ശാസ്ത്രജ്ഞൻ.ഓയ്ലർ ഏതാണ്ടെല്ലാ പ്രബന്ധങ്ങളും ഒറ്റയ്ക്കാണ് തയ്യാറാക്കിയതെങ്കിൽ എർദൊഷ്ന്റെ 1525 പ്രബന്ധങ്ങളിൽ 511 പേരോട് സഹകരിച്ചു.
സഹകരിച്ചവർ
അദ്ദേഹവുമായി സഹകരിച്ച് ഏറ്റവുമധികം പ്രബന്ധങ്ങൾ പ്രസിദ്ധീകരിച്ചത് ഹംഗേറിയൻ ഗണിത ശാസ്ത്രജ്ഞനായ ആൻഡ്രാഷ് സർകോസി(András Sárközy)യാണ്;62 പേപ്പറുകൾ.ആൻഡ്രാഷ് ഹജ്നാൽ (András Hajnal):56,അമേരിക്കൻ ഗണിത ശാസ്ത്രജ്ഞൻ (Ralph Faudree) : 50 എന്നിവരാണ് വ്യാപകമായി സഹകരിച്ച മറ്റ് രണ്ട് പേർ.
അവലംബം
വർഗ്ഗം:ഗണിതശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ വർഗ്ഗം:1913-ൽ ജനിച്ചവർ വർഗ്ഗം:ഹംഗറി വർഗ്ഗം:ഹംഗേറിയൻ നിരീശ്വരവാദികൾ വർഗ്ഗം:നിരീശ്വരവാദികളായ ജൂതന്മാർ വർഗ്ഗം:ഹംഗേറിയൻ ജൂതർ വർഗ്ഗം:സംഖ്യാ സിദ്ധാന്തകർ വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
ഇസബെൽ പാര
വയലെറ്റ ഇസബെൽ സെറെസെഡ പാര (ജനനം: 29 സെപ്റ്റംബർ 1939) ഇസബെൽ പാര എന്നറിയപ്പെടുന്ന ഒരു ചിലിയൻ ഗായികയും ഗാനരചയിതാവും ലാറ്റിനമേരിക്കൻ സംഗീത നാടോടിക്കഥകളുടെ വ്യാഖ്യാതാവുമാണ്.
ആദ്യകാലം
1939-ൽ ചിലിയിൽ ജനിച്ച പാര, 13-ആം വയസ്സിൽ ലോകപ്രശസ്തയായ മാതാവും ഫോക്ക്‌ലോറിസ്റ്റുമായ വയലെറ്റ പാരയ്‌ക്കൊപ്പം തന്റെ ആദ്യ റെക്കോർഡിംഗ് നടത്തിക്കൊണ്ടാണ് സംഗീതത്തിൽ തന്റെ കരിയർ ആരംഭിച്ചത്. അതിനുശേഷം ഏറ്റവും പ്രശസ്തരായ ലാറ്റിനമേരിക്കൻ നാടോടി ഗായകരുടെ പാട്ടുകൾ വ്യാഖ്യാനിക്കുകയും അവ റെക്കോർഡ് ചെയ്യുകയും ചെയ്തു.
കരിയർ
1973 സെപ്തംബർ 11-ലെ ചിലിയിലെ പട്ടാള അട്ടിമറിക്ക് ശേഷം അവർ വർഷങ്ങളോളം അർജന്റീനയിലും ഫ്രാൻസിലുമായി പ്രവാസജീവിതം നയിച്ചു. രാജ്യത്ത് ജനാധിപത്യം പുനസ്ഥാപിക്കപ്പെട്ടപ്പോൾ അവർ ചിലിയിലേക്ക് മടങ്ങിയെത്തി.
സ്വാൻ‌സീ
പത്തൊൻപതാം നൂറ്റാണ്ടിലെ വ്യാവസായിക പ്രബല കാലഘട്ടത്തിൽ, ചെമ്പ് ഉരുക്കുന്ന വ്യവസായത്തിന്റെ പ്രധാന കേന്ദ്രമായിരുന്നു സ്വാൻസി. കോപ്പർപൊളിസ് എന്ന വിളിപ്പേരും സമ്പാദിച്ചിരുന്നു.
പുറം കണ്ണികൾ
വർഗ്ഗം:വേൽസിലെ പട്ടണങ്ങൾ
കിഴക്കമ്പലം ഗ്രാമപഞ്ചായത്ത്
എറണാകുളം ജില്ലയിലെ കുന്നത്തുനാട് താലൂക്കിൽ വാഴക്കുളം ബ്ളോക്കിൽ കിഴക്കമ്പലം, പട്ടിമറ്റം എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 31.57 ചതുരശ്ര കിലോമീറ്റർ വിസ്തീർണ്ണമുള്ള കിഴക്കമ്പലം ഗ്രാമപഞ്ചായത്ത്.
കിഴക്കമ്പലം മോഡൽ
കേരളത്തിൽ രാഷ്ട്രീയരംഗത്ത് കിഴക്കമപലം മോഡൽ ഒരു മാറ്റത്തിന്റെ തുടക്കമായി കണക്കാക്കുന്നു. കിറ്റക്സ് കമ്പനിയുടെ നേതൃത്വത്തിൽ രൂപികരിക്കപ്പെട്ട ട്വന്റി 20 കിഴക്കമ്പലം എന്ന സംഘടന 2015ൽ തെരഞ്ഞെടുപ്പ് രംഗത്ത് വന്ന് 17ൽ 19 സീറ്റ് ജയിച്ച് ഭരണം ഏറ്റെടുത്തു.. 2020ൽ വീണ്ടും ഭൂരിപക്ഷം വർദ്ധിപ്പിച്ച് വീണ്ടും ഭരണത്തിലേറി.
അതിരുകൾ
== വാർഡുകൾ- നിലവിലെ മെമ്പർമാർ ==
പൈതഗോറിയൻ ത്രയങ്ങൾ
ഒരു മട്ടത്രികോണത്തിന്റെ വശങ്ങളായിവരുന്ന മൂന്ന് അളവുകളാണ് പൈതഗോറിയൻ ത്രയങ്ങൾ എന്നറിയപ്പെടുന്നത്. ഏറ്റവും ചെറിയ പൈതഗോറിയൻ ത്രയമാണ് 3,4,5. ഇതിൽ 3, 4 എന്നീ അളവുകൾ ലംബത്തേയും 5 കർണത്തേയും കുറിക്കുന്നു. ഇങ്ങനെ വിളിക്കാൻ കാരണം പൈതഗോറസ് സിദ്ധാന്തമാണ്. അതായത് കർണം വശമായി വരയ്ക്കുന്ന സമചതുരത്തിന്റെ പരപ്പളവ് മറ്റു രണ്ടു വശങ്ങൾ വശമായി വരക്കുന്ന സമചതുരത്തിന്റെ പരപ്പളവിന്റെ തുകയ്ക്കു തുല്യമായിരിക്കും.
ക്രിസ്റ്റീൻ മെനിയാസ്
'''ക്രിസ്റ്റീൻ ഒ. "കുക്കി" മെനിയാസ്,' MD (Christine O. "Cooky" Menias, M.D), ഒരു അമേരിക്കൻ റേഡിയോളജി സ്റ്റും, മയോ ക്ലിനിക്ക് കോളേജ് ഓഫ് മെഡിസിൻ ആൻഡ് സയൻസ് പ്രൊഫസറും, റേഡിയോളജിയിലെ പ്രമുഖ വിദ്യാഭ്യാസ ജേണലുകളിൽ ഒന്നായ റേഡിയോഗ്രാഫിക്‌സിന്റെ'' എഡിറ്ററും ആണ്.
ആദ്യകാല ജീവിതവും വിദ്യാഭ്യാസവും
ഈജിപ്തിലെ കെയ്‌റോയിലാണ് മെനിയാസ് ജനിച്ചത്. അവർ ബിരുദത്തിനായി മാർക്വെറ്റ് സർവകലാശാലയിൽ ചേർന്നു, 1990 ൽ ബയോളജിയിലും ഫ്രഞ്ചിലും ബിഎസ് നേടി. 1995-ൽ, മെനിയാസ് ജോർജ്ജ് വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എംഡി നേടി, മിസോറിയിലെ സെന്റ് ലൂയിസിലെ വാഷിംഗ്ടൺ യൂണിവേഴ്സിറ്റി സ്കൂൾ ഓഫ് മെഡിസിനിലെ മല്ലിൻക്രോഡ് ഇൻസ്റ്റിറ്റ്യൂട്ട് ഓഫ് റേഡിയോളജിയിൽ (എംഐആർ) റെസിഡൻസിയും ഉദര ഇമേജിംഗ് ഫെലോഷിപ്പും പൂർത്തിയാക്കി.
ഉന്നത വിദ്യാഭ്യാസം
വാഷിംഗ്ടൺ യൂണിവേഴ്സിറ്റിയിലെ സെന്റ് ലൂയിസിലെ മല്ലിൻക്രോഡ് ഇൻസ്റ്റിറ്റ്യൂട്ട് ഓഫ് റേഡിയോളജിയിൽ വയറിലെ ഇമേജിംഗ് വിഭാഗത്തിൽ ബോഡി ഇമേജറായി ഡയഗ്നോസ്റ്റിക് റേഡിയോളജിയിൽ മെനിയാസ് തന്റെ കരിയർ ആരംഭിച്ചു. അവർ പിന്നീട് അവിടെ ബോഡി കംപ്യൂട്ടഡ് ടോമോഗ്രഫി, എമർജൻസി റേഡിയോളജി എന്നിവയുടെ കോ-ഡയറക്ടറായും റേഡിയോളജിയുടെ അസിസ്റ്റന്റ് റെസിഡൻസി പ്രോഗ്രാം ഡയറക്ടറായും സേവനമനുഷ്ഠിച്ചു. മെനിയാസ് ഇപ്പോൾ സ്ഥാപനത്തിൽ ഒരു അനുബന്ധ പ്രൊഫസർഷിപ്പ് വഹിക്കുന്നു. വാഷിംഗ്ടൺ യൂണിവേഴ്സിറ്റിയിലെ ഫാക്കൽറ്റിയിൽ 15 വർഷത്തിനുശേഷം, മെനിയാസ് 2013 -ൽ അരിസോണയിലെ ഫീനിക്സിലുള്ള മയോ ക്ലിനിക്ക് കോളേജ് ഓഫ് മെഡിസിൻ ആൻഡ് സയൻസിൽ റേഡിയോളജി പ്രൊഫസറായി ചേർന്നു. 2016-ൽ, അരിസോണയിലെ മയോ ക്ലിനിക്കിലെ ഉദര ഇമേജിംഗ് വിഭാഗത്തിന്റെ ചെയർ ആയി 2020 വരെ തുടർന്നു.
ഒന്നിലധികം ദേശീയ അന്തർദേശീയ സർവകലാശാലകളിലും ആശുപത്രികളിലും വിസിറ്റിംഗ് പ്രൊഫസറായും മെനിയാസ് പ്രഭാഷണം നടത്തി. 2016-ലെ സൊസൈറ്റി ഓഫ് അബ്‌ഡോമിനൽ റേഡിയോളജിയുടെ ഇഗോർ ലോഫർ, എംഡി ട്രാവലിംഗ് വിസിറ്റിംഗ് പ്രൊഫസർ അവാർഡ് ലഭിച്ച മെനിയസിന് ആഭ്യന്തരമായും അന്തർദ്ദേശീയമായും 20-ലധികം യൂണിവേഴ്സിറ്റി പ്രോഗ്രാമുകൾ സന്ദർശിക്കാനുള്ള അവസരം നൽകി.
ഗൈനക്കോളജിക്കൽ, ട്രാൻസ്പ്ലാൻറ്, ഗൈനക്കോളജിക്കൽ, എമർജൻസി റേഡിയോളജി എന്നിവയിൽ പ്രത്യേക താൽപ്പര്യമുള്ള ഉദര ചിത്രീകരണത്തിലാണ് മെനിയാസിന്റെ പ്രവർത്തനം.
എഴുത്ത്
അവരുടെ കരിയറിന് അനുസൃതമായി, റേഡിയോളജിയിൽ മികച്ച എഴുത്തുകാരിയാണ് മെനിയാസ്. അവർ 6 പുസ്‌തകങ്ങളും ഒന്നിലധികം പുസ്‌തക അധ്യായങ്ങളും 280-ലധികം സമപ്രായക്കാരായ കൈയെഴുത്തുപ്രതികളും പ്രസിദ്ധീകരിച്ചിട്ടുണ്ട്/എഡിറ്റ് ചെയ്തിട്ടുണ്ട്. അവരുടെ പ്രസിദ്ധീകരിച്ച പുസ്തകങ്ങൾ താഴെ പറയുന്നവ ഉൾപ്പെടുന്നു:
വില്ല്യം അറ്റാവേ
ജീവിതരേഖ
വില്ല്യം അറ്റാവേയുടെ അവസാനകാലത്ത് അദ്ദേഹം കാലിഫോർണിയിലെ ലോസ് ആഞ്ചലസിൽ തിരക്കഥകളും മറ്റും എഴുതി ജീവിച്ചിരുന്നു. 1986 ജൂൺ 17 ന് ഹൃദയസ്തംഭനത്താൽ അന്തരിച്ചു.
കെ-15 സാഗരിക
അന്തർവാഹിനികളിൽ നിന്ന് വിക്ഷേപിക്കാവുന്ന ആണവായുധങ്ങളെ വഹിക്കാൻ കഴിവുള്ള ബാലിസ്റ്റിക് മിസൈലാണ് (submarine launched ballistic missile -SLBM), കെ-15 സാഗരിക. 700കി.മീറ്റർ ദൂരത്തേക്ക് പ്രഹരണശേഷിയുള്ളതാണ്. ഭാരതത്തിന്റെ ആണവായുധ പ്രഹരശേഷി വർദ്ധിപ്പിക്കാൻ ഉദ്ദേശിച്ചുള്ളതാണ്. പ്രതിരോധ ഗവേഷണ വികസന സംഘടന(DRDO)യുടെ പദ്ധതിയാണിത്.
വികസനം
1990ൽ തുടങ്ങിയ പദ്ധതിയാണിത്. 2012 മാർച്ച് 05ന് നടത്തിയ പരീക്ഷണം വിജയമായിരുന്നു. അഞ്ചു ദിവസം കഴിഞ്ഞു, മാർച്ച് 11 നു നടത്തിയ പൂർണ്ണ രൂപത്തിലുള്ള പരീക്ഷണം പരാജയമായിരുന്നു. കാലാവസ്ഥയിലെ അനിശ്ചിതാവസ്ഥയായിരുന്നു, പരാജയ കാരണം.രണ്ടും വിശാഖപട്ടണത്ത് കരയിൽ നിന്നും 10 കി.മീറ്റർ കിഴക്കുമാറിയായിരുന്നു, നടത്തിയത്. 2012 ഡിസംബർ 28ന് നടത്തിയ പതിനൊന്നമത് പരീക്ഷണം വിജയമായിരുന്നു. 12-മത്തേതും അവസാനത്തേതുമായ പരീക്ഷണം 27 ജനുവരി 2013ന് നടന്നു, അമേരിക്ക, റഷ്യ, ഫ്രാൻസ്, ചൈന എന്നീ രാജ്യങ്ങൾ കഴിഞ്ഞാൽ വെള്ളത്തിനടിയിൽ നിന്ന് മിസൈൽ വിക്ഷേപിക്കാനുള്ള ശേഷിയുള്ള രാജ്യമായി ഭാരതം മാറി.
ഐ.എൻ.എസ്. അരിഹന്തിൽ 10മീറ്റർ നീളമുള്ള 10 ടൺ ഭാരമുള്ള ആണവായുധം വഹിക്കാൻ കഴിവുള്ള 12 മിസൈലുകൾ പിടിപ്പിക്കും.
അവലംബം
വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
ബരിവാല
ഇന്ത്യയിലെ പഞ്ചാബിലെ മുക്തർ ജില്ലയിലെ ഒരു പട്ടണവും നഗർ പഞ്ചായത്തുമാണ് ബരിവാല.
2011ലെ കാനേഷുമാരി കണക്കനുസരിച്ച് ബാരിവാലയിലെ ജനസംഖ്യ 8668 ആണ്. ജനസംഖ്യയുടെ 53% പുരുഷന്മാരും 47% സ്ത്രീകളുമാണ്. ബരിവാലയുടെ ശരാശരി സാക്ഷരതാ നിരക്ക് 72% ആണ്, ഇത് ദേശീയ ശരാശരിയായ 74.4% നേക്കാൾ കുറവാണ്; 77% പുരുഷന്മാരും 66% സ്ത്രീകളും സാക്ഷരരാണ്. ജനസംഖ്യയുടെ 11% 6 വയസ്സിന് താഴെയുള്ളവരാണ്.
പരാമർശങ്ങൾ
വർഗ്ഗം:Coordinates on Wikidata
നിർമ്മലാനന്ദ ഗിരി
വർഗ്ഗം:ആത്മീയാചാര്യന്മാർ
മർജോറി ഡാൽഗാർനോ
ജീവചരിത്രം
1949-ൽ, ഡാൽഗാർനോയും അവളുടെ പങ്കാളി മോളി ക്രോണിനും സെൻട്രൽ സിഡ്നിയിലെ മക്വാരി സ്ട്രീറ്റിൽ ഒരു പുതിയ പരിശീലനം ആരംഭിച്ചു. റേച്ചൽ ഫോർസ്റ്റർ ഹോസ്പിറ്റലിലും അവർ ജോലി തുടർന്നു, അവിടെ കാത്‌ലീൻ കുനിങ്ങാം സ്തനത്തിലെ മുഴകൾ കണ്ടെത്തുന്നതിനും ചികിത്സിക്കുന്നതിനുമായി ഒരു ക്ലിനിക്ക് സ്ഥാപിച്ചു. ഡാൽഗാർനോ ഒരു എക്സ്-റേ മെഷീൻ പരിഷ്കരിച്ചു, അതുവഴി മാമോഗ്രാം (സ്തനങ്ങളുടെ കുറഞ്ഞ ഊർജ്ജം ഉള്ള എക്സ്-റേകൾ) നിർമ്മിക്കാൻ ഉപയോഗിക്കാനാകുന്ന വിധം ആക്കി. 1950-കളുടെ തുടക്കത്തിൽ അവർ ഓസ്ട്രേലിയയിൽ ആദ്യത്തെ മാമോഗ്രാം നടത്തി. ലക്ഷണമില്ലാത്ത 1000 സ്ത്രീകളിൽ നടത്തിയ ഒരു പഠനത്തിൽ, സ്തനാർബുദം അതിന്റെ പ്രാരംഭ ഘട്ടത്തിൽ കണ്ടെത്തുന്നതിനും ചികിത്സിക്കുന്നതിനുമുള്ള ഒരു സ്‌ക്രീനിംഗ് ഉപകരണമായി മാമോഗ്രാഫിയുടെ ഗുണങ്ങൾ അവർ തെളിയിച്ചു, എന്നാൽ സാങ്കേതിക പരിമിതികളും ഉയർന്ന റേഡിയേഷൻ ഡോസുകളും കാരണം മാമോഗ്രാഫിയുടെ വ്യാപകമായ ഉപയോഗം അക്കാലത്ത് അസാധ്യമായിരുന്നു. 1983-ൽ അവർ അന്തരിച്ചു.
പാരമ്പര്യം
മാമോഗ്രാഫിയെക്കുറിച്ചുള്ള ഡൽഗാർനോയുടെ പ്രവർത്തനത്തിന് മൂന്ന് പതിറ്റാണ്ടുകൾക്ക് ശേഷം ഓസ്‌ട്രേലിയ ഒരു ദേശീയ സ്തനാർബുദ പരിശോധനാ പരിപാടി അംഗീകരിച്ചു. യോഗ്യതയുള്ള സ്ത്രീകൾക്ക് സൗജന്യ സ്തനാർബുദ പരിശോധന നൽകുന്ന ഓസ്‌ട്രേലിയൻ ഓർഗനൈസേഷനായ ബ്രെസ്റ്റ്‌സ്‌ക്രീൻ, ഡാൽഗാർനോയുടെ ബഹുമാനാർത്ഥം അവരുടെ മൊബൈൽ സ്‌ക്രീനിംഗ് ബസുകളിലൊന്നിന് "മാർജോറി" എന്ന് പേരിട്ടു.
ടണൽ ക്രീക്ക് ദേശീയോദ്യാനം
ടണൽ ക്രീക്ക് ദേശീയോദ്യാനം പടിഞ്ഞാറൻ ആസ്ത്രേലിയയിലെ കിംബെർലി മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും വടക്കു-കിഴക്കായി 1,845 കിലോമീറ്ററും ബ്രൂമിയിൽ നിന്നും കിഴക്കായി 390 കിലോമീറ്ററും അകലെയുമാണ് ഈ ദേശീയോദ്യാനത്തിന്റെ സ്ഥാനം. ടണൽ അരുവി ഒഴുകുന്ന പ്രകൃത്യായുള്ള ഗുഹ ഒരു പ്രധാനപ്പെട്ട ഒരു ആകർഷണമാണ്.
ഗുഹയിൽ കാണുന്ന സ്പെലിയോതെംസുകൾ ആദിവാസികളുടെ ശിലാചിത്രങ്ങൾ എന്നിവ ചുമരുകളെ അലങ്കരിക്കുന്നു. 1897ൽ ഈ ഗുഹയുടെ പ്രവേശനകവാടത്തിൽ കൊല്ലപ്പെട്ട ആദിവാസി പോരാളിയായ ജുൻഡമാറ ഒളിച്ചിരുന്ന സ്ഥലമായിരുന്നു ഇത്.
ഇതും കാണുക
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ചെമ്പല്ലി
ചില ചെമ്പല്ലി ഇനങ്ങൾ
ഇന്ത്യയിൽ അറിയപ്പെടുന്ന ചെമ്പല്ലി ഇനങ്ങളാണ് താഴെ പറയുന്നവ
പുറത്തേയ്ക്കുള്ള കണ്ണി
വർഗ്ഗം:കടൽ മത്സ്യങ്ങൾ വർഗ്ഗം:കേരളത്തിലെ മത്സ്യങ്ങൾ
സൂ ഔട്ട്റീച്ച് ഓർഗനൈസേഷൻ
പ്രധാനമായും മൃഗശാലകളിലെ ജോലിക്കാർക്ക് പരിശീലനം നൽകുന്നത്നും, മൃഗങ്ങൾക്ക് അനുകൂലമായ ചുറ്റുപാടുകൾ ഒരുക്കുന്നതിനും വേണ്ടി പ്രവർത്തിക്കുന്ന ഒരു NGOയാണ് സ്സൂ ഔട്രീച് ഓർഗനൈസേഷൻ ഓഫ് ഇൻഡ്യ(Zoo Outreach Organisation (ZOO)). WAZAയിൽ അംഗത്വമുള്ള ഒരു സ്ഥാപനംകൂടിയാണ്.
കേന്ദ്ര സർക്കാറിന്റെ പരിസ്ഥിതിവകുപ്പിന്റെ സഹായത്തോടെ 1985ലാണ് ZOO സ്ഥാപിതമാകുന്നത്.
ഛാർവാർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഛാർവാർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഛാർവാർ സ്ഥിതിചെയ്യുന്നത്. ഛാർവാർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 509 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 377 പുരുഷന്മാരും 132 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 90.18 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 57.76 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കൂത്താട്ടുകുളം നഗരസഭ
എറണാകുളം ജില്ലയിലെ മൂവാറ്റുപുഴ താലൂക്ക് കൂത്താട്ടുകുളം റവന്യൂ വില്ലേജ് ഉൾപ്പെടുന്ന ഒരു നഗരസഭയാണ് 23.18 ചതുരശ്ര കിലോമീറ്റർ വിസ്തീർണ്ണമുള്ള കൂത്താട്ടുകുളം നഗരസഭ. കൂത്താട്ടുകുളം പട്ടണമാണ് പ്രധാന കേന്ദ്രം.
ഇബ്രാഹിം റൈസി
സയ്യിദ് ഇബ്രാഹിം റൈസൊൾ സദതി (പേർഷ്യൻ  سید ابراهیم )ജനനം: ഡിസംബർ 14, 1960) അഥവാ ഇബ്രാഹിം റൈസി, ഇംഗ്ലീഷ്: Ebrahim Raisi.  ഇപ്പോഴത്തെ ഇറാൻ പ്രസിഡൻ്റ് ആണ്. അദ്ദേഹം ഒരു യാഥാസ്ഥിതിക പ്രിൻസിപലിസ്റ്റ് രാഷ്ട്രീയക്കാരനും ജൂറിസ്റ്റുമാണ്. 2021 ഇറാൻ പ്രസിഡൻഷ്യൽ തിരഞ്ഞെടുപ്പിൽ അദ്ദേഹം വിജയിച്ച് രാഷ്ട്രത്തലവനായി.
ഇറാനിലെ നീതിന്യായ വ്യവസ്ഥയിൽ ഡെപ്യൂട്ടി ചീഫ് ജസ്റ്റിസ് (2004–2014), അറ്റോർണി ജനറൽ (2014–2016), ചീഫ് ജസ്റ്റിസ് (2019 - ഇന്നുവരെ) എന്നിങ്ങനെ നിരവധി പദവികളിൽ റെയ്സി സേവനമനുഷ്ഠിച്ചിട്ടുണ്ട്. 1980 കളിലും 1990 കളിലും ടെഹ്‌റാനിലെ പ്രോസിക്യൂട്ടർ, ഡെപ്യൂട്ടി പ്രോസിക്യൂട്ടർ എന്നീ നിലകളിൽ പ്രവർത്തിച്ചിരുന്ന അദ്ദേഹം ആയിരക്കണക്കിന് രാഷ്ട്രീയ വിമതരുടെയും തടവുകാരുടെയും വധശിക്ഷയ്ക്ക് മേൽനോട്ടം വഹിച്ചു. 2016 മുതൽ 2019 വരെ അസ്റ്റാൻ കുഡ്‌സ് റസാവി എന്ന ബോണിയാഡിന്റെ ചെയർമാനായിരുന്നു അദ്ദേഹം. സൗത്ത് ഖൊറാസാൻ പ്രവിശ്യയിൽ നിന്നുള്ള വിദഗ്ധരുടെ അസംബ്ലി അംഗമാണ് അദ്ദേഹം. 2006 ലെ തിരഞ്ഞെടുപ്പിൽ ആദ്യമായി തിരഞ്ഞെടുക്കപ്പെട്ടു. മഷാദ് വെള്ളിയാഴ്ച പ്രാർത്ഥനാ നേതാവും ഇമാം റെസ ദേവാലയത്തിലെ ഗ്രാൻഡ് ഇമാമും ആയ അഹ്മദ് അലമോൾഹോഡയുടെ മരുമകനാണ്.
യാഥാസ്ഥിതിക പോപ്പുലർ ഫ്രണ്ട് ഓഫ് ഇസ്ലാമിക് റെവല്യൂഷൻ ഫോഴ്‌സിന്റെ സ്ഥാനാർത്ഥിയായി റെയ്സി 2017 ൽ പ്രസിഡന്റ് സ്ഥാനത്തേക്ക് മത്സരിച്ചു. നിലവിലെ പ്രസിഡന്റ് ഹസ്സൻ റൂഹാനിയോട് 57% മുതൽ 38.3% കണക്കിൽ തോറ്റു. 1988 ൽ ഇറാനിലെ ആയിരക്കണക്കിന് രാഷ്ട്രീയ തടവുകാരെ വധിക്കാൻ ഉത്തരവാദിയായ പ്രോസിക്യൂഷൻ കമ്മിറ്റിയിലെ നാലുപേരിൽ ഒരാളായിരുന്നു അദ്ദേഹം. അതിനാൽ സർക്കാരിന്റെ എതിരാളികളും പാശ്ചാത്യ മാധ്യമങ്ങളിൽ ചിലരും "മരണ സമിതി" എന്ന് മുദ്രകുത്തിയിട്ടുണ്ട്. എക്സിക്യൂട്ടീവ് ഉത്തരവ് 13876 അനുസരിച്ച് യുഎസ് ഓഫീസ് ഓഫ് ഫോറിൻ അസറ്റ്സ് കൺട്രോൾ അദ്ദേഹത്തെ വിലക്കിയിരിക്കുന്നു. അന്താരാഷ്ട്ര മനുഷ്യാവകാശ സംഘടനകളും ഐക്യരാഷ്ട്രസഭയുടെ പ്രത്യേക റിപ്പോർട്ടർമാരും മനുഷ്യരാശിക്കെതിരായ കുറ്റകൃത്യങ്ങളിൽ ആരോപിക്കപ്പെടുന്നു. 2021 ൽ 61.9% വോട്ടുകൾ നേടി റെയ്സി രണ്ടാമതും പ്രസിഡന്റ് സ്ഥാനത്തേക്ക് മത്സരിച്ച് കാലാവധി പരിമിതമായിരുന്ന ഹസ്സൻ റൂഹാനിക്ക് ശേഷം തിരഞ്ഞെടുക്കപ്പെട്ടു.
ജീവിതരേഖ
1960 ഡിസംബർ 14 ന് മാഷ്ഹദിലെ നൊഗാൻ ജില്ലയിലെ ഒരു പേർഷ്യൻ ക്ലറിക്കൽ കുടുംബത്തിലാണ് ഇബ്രാഹിം റെയ്സി ജനിച്ചത്. പിതാവ് സയ്യിദ് ഹാജി അദ്ദേഹത്തിന് 5 വയസ്സുള്ളപ്പോൾ മരണമടഞ്ഞു.
വംശ പരമ്പര
അദ്ദേഹത്തിന്റെ വംശം, ഹുസൈൻ ഇബ്നു അലി (ഹുസൈനി) സയ്യിദുകളിൽ ഉൾപ്പെടുന്നു, അദ്ദേഹത്തിന് അലി ഇബ്നു ഹുസൈൻ സെയ്നുൽ ആബിദീൻ സയ്യിദുകളുമായി ബന്ധമുണ്ട്.
വിദ്യാഭ്യാസം
റെയ്സി തന്റെ പ്രാഥമിക വിദ്യാഭ്യാസം "ജാവേദിയ സ്കൂളിൽ" തീർത്തു; തുടർന്ന് ഹവ്സയിൽ ഇസ്ലാമിക് (ഇസ്ലാമിക്-സെമിനാരി) പഠനം തുടങ്ങി. പതിനഞ്ചാമത്തെ വയസ്സിൽ ഖും സെമിനാരിയിൽ നിന്ന് പഠനം ആരംഭിച്ചു. തുടർന്ന് നവാബ് സ്കൂളിൽ കുറച്ചു കാലം പഠിക്കാൻ തീരുമാനിച്ചു. അതിനുശേഷം അദ്ദേഹം ആയത്തുല്ലാഹ് സയ്യിദ് മുഹമ്മദ് മൂസവി നെഷാദ് സ്കൂളിൽ ചേർന്നു. അവിടെ അദ്ദേഹം പഠിച്ചു.
കോം സെമിനാരിയിൽ വിദ്യാഭ്യാസം തുടരുന്നതിനായി 1975 ൽ അദ്ദേഹം "അയതോല്ല ബോറോജെർഡി സ്കൂളിൽ" ചേർന്നു. സയ്യിദ് ഹുസൈൻ ബോറുജെർഡി, മുർത്വസ മുത്വഹരി, അബോൾ‌ഗാസെം ഖസാലി, ഹൊസൈൻ നൂറി ഹമദാനി, അലി മെഷ്കിനി, മോർട്ടെസ പസന്ദിദേ എന്നിവരുടെ വിദ്യാർത്ഥിയായിരുന്നു അദ്ദേഹം. റെയ്സി തന്റെ "ഖരേജെഫെഖ്" (ബാഹ്യ-ഫിഖ്) സയ്യിദ് അലി ഖമേനി, മൊജ്‌താബ ടെഹ്‌റാനി എന്നിവർക്ക് കൈമാറി.
മൊത്തഹാരി സർവകലാശാലയിൽ നിന്ന് സ്വകാര്യ നിയമത്തിൽ ഡോക്ടറേറ്റ് ബിരുദം നേടിയതായി അദ്ദേഹം അവകാശപ്പെട്ടിട്ടുണ്ട് എന്നിരുന്നാലും, ഇത് തർക്കവിഷയമാണ്. ഇടത്ത്‌|ലഘുചിത്രം|160x160ബിന്ദു|1980 കളിൽ ഇറാൻ ഇറാഖ് യുദ്ധകാലത്ത്.
പുരോഹിത പദവികൾ
ഈസ്റ്റ് ഇൻസ്റ്റിറ്റ്യൂട്ടിലെ അലക്സ് വതങ്കയുടെ അഭിപ്രായത്തിൽ റെയ്‌സിയുടെ “കൃത്യമായ മതപരമായ യോഗ്യത” ഒരു “വല്ലാത്ത പോയിന്റാണ്”. ഇറാനിയൻ മാധ്യമങ്ങളുടെ അന്വേഷണത്തിന് മുമ്പ് "കുറച്ചു കാലത്തേക്ക്" അദ്ദേഹം തന്റെ സ്വകാര്യ വെബ്‌സൈറ്റിൽ "അയത്തോള" എന്ന് സ്വയം വിശേഷിപ്പിച്ചു. എന്നിരുന്നാലും, വതങ്കയുടെ അഭിപ്രായത്തിൽ, മാധ്യമങ്ങൾ അദ്ദേഹത്തിന്റെ ഔപചാരിക മതവിദ്യാഭ്യാസത്തിന്റെ അഭാവവും യോഗ്യതാപത്രങ്ങളും പരസ്യപ്പെടുത്തി, അതിനുശേഷം മുകളിൽ പറഞ്ഞ പദവി വഹിക്കുമെന്ന് അവകാശപ്പെടുന്നത് റെയ്സി അവസാനിപ്പിച്ചു. ഈ അന്വേഷണത്തിനും വിമർശനങ്ങൾക്കും ശേഷം അദ്ദേഹം "സ്വയം ഹൊജാത്-ഒസ്-ഇസ്ലാം" എന്ന് വിളിക്കുന്നു, ഇത് അയത്തോളയുടെ തൊട്ടുതാഴെയുള്ള ഒരു ക്ലറിക്കൽ പദവി ആണ്. 2021 ലെ പ്രസിഡന്റ് തിരഞ്ഞെടുപ്പിന് തൊട്ടുമുമ്പ് റെയ്സി സ്വയം ഒരു അയത്തോളയായി വീണ്ടും പ്രഖ്യാപിച്ചു.
നിയമജ്ഞനായി
1981 ൽ അദ്ദേഹത്തെ കരാജിന്റെ പ്രോസിക്യൂട്ടറായി നിയമിച്ചു. പിന്നീട് ഹമദാൻ പ്രോസിക്യൂട്ടറായി നിയമിതനായി. പരസ്പരം 300 കിലോമീറ്റർ അകലെയുള്ള രണ്ട് നഗരങ്ങളിൽ അദ്ദേഹം ഒരേസമയം സജീവമായിരുന്നു. നാലുമാസത്തിനുശേഷം അദ്ദേഹത്തെ ഹമദാൻ പ്രവിശ്യയുടെ പ്രോസിക്യൂട്ടറായി നിയമിച്ചു.
1985 ൽ ടെഹ്‌റാനിലെ ഡെപ്യൂട്ടി പ്രോസിക്യൂട്ടറായി നിയമിതനായ അദ്ദേഹം തലസ്ഥാനത്തേക്ക് മാറി. മൂന്നുവർഷത്തിനുശേഷം 1988 ന്റെ തുടക്കത്തിലും അദ്ദേഹത്തെ റുഹോള ഖൊമേനിയുടെ ശ്രദ്ധയിൽപ്പെടുത്തി. ലോറെസ്റ്റാൻ, സെംനാൻ, കെർമാൻഷാ തുടങ്ങിയ ചില പ്രവിശ്യകളിലെ നിയമപരമായ പ്രശ്നങ്ങൾ പരിഹരിക്കുന്നതിന് അദ്ദേഹത്തിൽ നിന്ന് പ്രത്യേക വ്യവസ്ഥകൾ (ജുഡീഷ്യറിയിൽ നിന്ന് സ്വതന്ത്രമായി) ലഭിച്ചു.